
Apesar cu no a descubri reserva di gas ofpetroleo 

Ainda presencia di Repsol no a conoce un final 



ORANJESTAD - Durante 
e di tres fase di e proyecto 
di exploracion di gas y/of 
petroleo, e boramento re- 
alisa pa e compania Rep- 
sol den nos lama teritorial 
no a produci e resultado 
spera. Pero esaki no kier 
men cu e proyecto aki a 
conoce su final. 

Aunke e trabou tecnicamente 
a bay bon, sin ningun inci- 
dente pa nos medio ambiente 
y tampoco accidente laboral, 
e resultado exploratorio di 
boramento no a produci des- 
cubrimento di gas of recur- 
sonan energetico. Si tabatin 
un indicacion chikito di gas, 


pero e meta principal di un 
hallazgo grandi di gas no a re- 
sulta manera tabata e expec- 
tativa. 

Fase di incertidumbre 

Director di Compania Aru- 
bano di Petroleo (CAP), Ar- 
mado Curet , a declara na 
Bon Dia Aruba cu pa loke ta 
e perspectiva aki, ainda nan 
ta den un fase cu tin incer- 
tidumbre pa via di e resultado 
aki. E resultado a bin resulta 
otro di loke a wordo spera, 
vooral den e parti hundo di 
e pos. Nan tin cu evalua con 
nan ta bay integra e datonan 
nobo aki den e panorama to- 
tal pa asina considera ki pro- 


ductividad por tin den e area 
aki. 

E1 a splica cu a base di e con- 
tract, Repsol tin e obligacion 
di haci un perforacion di ex- 
ploracion unda nan a wak -a 
base di un serie di investiga- 
cion y estudio preparatorio- 
e posibilidad cu tin mas chens 
of perspectiva di descubri un 
reserva di gas. Asina nan a 
scoge e prome localidad cu 
tin e nomber di 'Bonbini’ pa 
realisa e boramento di prueba 
aki den luna di juni ultimo. 
Sinembargo el a indica cu no 
a wordo descubri gas na gran 
cantidad y logicamente e ta- 
bata un desapunto. 


Repsol na Aruba y CAP 

Segun Curet, e echo cu den 
e perforacion haci no a logra 
niun hallazgo substancial di 
gas of petroleo, no ta nifica cu 
e contract cu Repsol a conoce 
un fin. Ainda e compania aki 
ta den e Fase 3, y ta na fmal di 
e fase aki Repsol lo dicidi si 
nan lo sigui of no. 

Na fmal di cada fase tin un 
evaluacion crucial pa deter- 
mina si lo sigui riba otro fase 
of no. Esaki ta depende con 
Repsol ta evalua e perspec- 
tivanan. Igualmente e aspecto 
financiero y economico ta 
hunga un rol pa continua. 


Tambe Repsol ta evalua op- 
cionnan cu nan tin den otro 
caminda den nan strategia 
coorporativo. 

“Nos ta mirando aworaki pa 
wak kico ta bay pasa den Fase 
3,” el a bisa. Curet ta haya cu 
ta importante pa e tipo di ac- 
tividad aki por sigui. CAP ta 
haciendo tur loke ta posibel 
pa stimula e continuacion 
di e trabou di exploracion. E 
compania estatal aki a wordo 
estableci a base di e ley di 
petroleo pa por drenta den 
contract cu Repsol. Si even- 
tualmente Repsol ta dicidi di 
stop su exploracion den nos 
lama teritorial, existencia di 
CAP ta depende di e decision 
di e accionista di e compa- 
nia cu ta pais Aruba. Nan ta 
dicidi riba rol di e compania 
estatal aki. 

CAP su rol di acuerdo cu 
su statuutnan ta uno impor- 
tante, ya cu e mester ehe- 
cuta e trabounan cu e ley di 
petroleo ta stipula. Un di nan 
fundamental ta esun di cera 
contractnan cu companianan 
petrolero cu tin suficiente ca- 
pacidad tecnico y fmanciero 
pa haci exploracion den nos 
teritorio. Ademas si tin des- 
cubrimento, CAP lo atende 
cu e parti di produccion. 

Curet ta haya cu semper ta 
bon pa pais Aruba por conta 
cu un entidad cu por bira un 
punto di contacto den caso cu 
tin interes riba e tereno aki. 
Igualmente, nan tin un tra- 
bou pa purba di sigui genera 
interes y stimula exploracion 
pa percura cu nos pais tin su 
propio recurso di energia. 


Ainda Repsol ta den Fase 3 

Boramento di Repsol ainda sin resultado 


ORANJESTAD - E spe- 
ransa crea durante Fase 1 
y 2 pa Repsol pa descubri 
gas of petroleo den nos 
lama teritorial, a bira un 
decepcion den e Fase 3 di 
boramento. Dicon e per- 
foracion den e localidad 
pre- selecciona, conoci 
como Bonbini, no a duna 
e resultado spera? 

Director di Compania Aru- 
bano di Petroleo (CAP), 
Armando Curet a bisa na 
Bon Dia Aruba cu nos mes- 
ter tene na cuenta cu, e area 
unda perforacion a sosode, ta 
uno di cual no tabatin sufici- 
ente informacion. Semper tin 


un riesgo geologico den loke 
ta wordo yama ‘area di fron- 
tera.’ 

Esaki ta e prome biaha cu 
den e area nobo, na cabes di 
Aruba, ta wordo compila da- 
tonan cientifico. Durante e 
dos fasenan, nan a realisa tra- 
bou preparatorio cu a inclui 
investigacion sismico general 
y despues mas detaya via 3D 
den un area selecciona mas 
chikito, unda e expertonan a 
wak e miho perspectivanan. 
Ademas nan a haci trabou di 
investigacionnan geo-kimico 
y trabou di ‘heat flow’ for di e 
calor cu ta sali di e sub-suelo. 


A base di e datonan produci, 
Repsol tin cu sigui procesa 
y interpreta e datonan nobo 
logra durante e fase di bora- 
mento tambe. Kier men, e 
expertonan tin cu wak bon 
dicon no a haya locual a wor- 
do premira, y purba di ex- 
tende esaki den un area mas 
grandi. Esaki lo bay determi- 
na, den futuro, si e empresa 
aki por haya un idea nobo di 
e perspectiva di e area explo- 
ra. Esaki ta e proceso -segun 
Curet- cu nan ta den dje ac- 
tualmente. 

Den e fase aki, Repsol y To- 
tal S.A., estableci na Paris, 
a comparti e gastonan cu ta 


mara na e fase di boramen- 
to, pa asina minimalisa nan 
riesgo fmanciero. Solamente 
cu den e caso aki Repsol ta 
e compania cu pais Aruba ta 
deal cune directamente. 

Contract y inversion 

E contract entre pais Aruba, 
representa pa su compa- 
nia estatal CAP, y Repsol, a 
wordo firma na fmal di 2012, 
pero te aña pasa a haci e per- 
foracion, ya cu a rekeri casi 6 
aña di estudio y preparacion, 
debi cu no tabatin suficiente 
datonan den e area aki. Un 
suma alrededor di 55 miyon 
dollar a wordo gasta durante 
e tres fase realisa. 


Den e inversion aki, pais 
Aruba no a core niun riesgo, 
pues no a haci niun inversion. 
Normalmente e proceso 
standard ta cu e compania es- 
tatal no ta participa den e fase 
di exploracion. Sino cu gen- 
eralmente, e compania estatal 
tin opcion di participa for di 
e momento cu tin descubri- 
mento. Durante e añanan 
aki -segun director di CAP- 
e compania Spaño, Repsol a 
cumpli cu tur su obligacion, 
segun e contract firma. 

Fundacion Lanta Papiamento ta invita comunidad pa Feria di Papiamento 


ORANJESTAD - Ayera 
durante un conferencia di 
prensa cu Fundacion Lan- 
ta Papiamento a ofrece pa 
e medionan local, nan a 
duna di conoce nan proxi- 
mo evento cu lo tuma luga 
diadomingo awor. 

Joyce Pereira, miembro di 
Fundacion Lanta Papiamen- 
to, a bisa cu esaki ta di dos 
biaha cu nan ta organisa e 
Teria di Papiamento’ na oca- 
sion di e dia di oficialisacion 
di Papiamento, dia 21 di mei, 
y e celebracion di 10 aña di 
existencia di e fundacion. Pa 
motibo aki nan ta organisa e 
feria, cu lo bay tuma luga na 
centro di bario Playa Pabou 
diadomingo awor. 

Pereira a manifesta cu e tra- 
bou cu fundacion Lanta Pa- 
piamento a haci desde 10 aña 
pasa, tabata un trabou nec- 
esario y te ainda ta necesa- 
rio, manera el a bisa cu ‘nos 
semper tabatin e necesidad pa 
traha fuertemente riba con- 
scientisacion di nos pueblo 
na fabor di Papiamento’. 

Despues cu Aruba a pasa un 
historia basta largo di colo- 
nisacion, Pereira a comenta 
cu e aspectonan cultural di 
e pueblo Arubiano a keda 
masha discrimina y oprimi, 
y pa via di esey e idioma Pa- 
piamento a sufri hopi den e 
aprecio cu hende tin p’e, pa 
motibo cu nan tabata bisa cu 
Papiamento no tabata un idi- 
oma, sino un dialecto. 



Di mesun manera, Pereira a 
expresa cu ainda nan tin un 
lucha pa pueblo realisa cu 
e tin derecho riba su propio 
idioma pa hopi aña caba, cu 
segun e, 70 aña caba a keda 
reconoci Papiamento. Tambe 
el a señala cu Unesco a proc- 
lama mundialmente e dere- 
chonan humano cu no por 
discrimina un hende ni riba 
su rasa, religion of idioma. 

Ademas di esey, den e consti- 
tucion cu Aruba tin cu Status 
Aparte di Hulanda, articulo 1 
ta bisa cu un persona no por 
discrimina otro riba idioma, 
y segun el a agrega, ‘te ainda 
nos propio hendenan ta dis- 


crimina nan propio idioma, y 
esey poco poco mester cam- 
bia’. 

Lyonel Dirksz, tesorero di 
Fundacion Lanta Papiamen- 
to, a duna di conoce e pro- 
grama cu diadomingo nan 
lo celebracion ta cuminsa for 
di 5or di atardi pa publico na 
centro di bario Playa Pabou, 
pero desde 3or di atardi nan 
lo cuminsa warda riba esun- 
nan cu a inscribi pa participa 
na e Seso Sport. Ta bay tin 
tres seccion cu diferente ac- 
tividad, entre nan weganan di 
papiamento, presentacion di 
Ramon, declaracion di Arte 
di Palabra y e clausura di feria 


cu e presentacion di Grupo di 
Betico. 

Di su parti, prome minister 
Evelyn Wever-Croes secre- 
tario di e fundacion Lanta 
Papiamento a comenta cu e 
aña aki e fundacion a scoge 
cinco scol pa entrega recono- 
cemento pa motibo di pro- 
mocion di e papiamento den 
enseñansa y nan ta scol piloto 
di e proyecto cu ta yama ‘Scol 
Multilingual’, cu idioma Pa- 
piamento como idioma di in- 
struccion. 

E scolnan cu a haya certificado 
pa su estimulo na e muchan- 
an y idioma Papiamento ta 


Trupial Kleuterschool, Co- 
legio Conrado Coronel, Co- 
legio San Jose, Colegio San 
Antonio y Emma School. 

For di Departamento di Cul- 
tura, representa pa Stanley 
Dabian, a expresa cu e feria 
aki ta hopi importante pa hen- 
de por compronde cu Papia- 
mento ta un di e simbolonan 
nacional di e pais como idi- 
oma, pero tambe como me- 
dio di comunicacion cu tur 
persona ta uza diariamente, y 
p’esey el a bisa, ‘ban aprecia 
nos lenga materno’. 


Stanley Dabian: 

‘Mester balora papiamento como simbolo di identidad Arubiano’ 



ORANJESTAD - Stanley Dabian, PR comunicacion 
di Departamento di Cultura, durante e conferencia di 
prensa di Fundacion Lanta Papiamento a trece dilanti 
e topico cu algun hende di comunidad tin pensamento 
un tiki robes di loke e idioma Papiamento ta ofrece, ora 
un mucha bay studia na un scol halto y cu nan no lo uza 
mas e lenga materno aki. 

Riba esey, Dabian a bisa cu un persona no por nenga e idioma 
cu e persona a nace cune. E persona ta pensa semper prome 
den su idioma materno, y p’esey ta hopi importante pa e per- 
sona balora e idioma, pa promove, respeta y hiba esey na tur 
caminda. 

Aruba ta un isla hopi chikito y cu ta depende di turismo; ta 
importante cu e mesun hende bay bende e Papiamento, laga e 
bishitantenan di afo conoce e rikesa cu e idioma Papiamento 
tin. 

“Nos mester ta gradici cu esunnan cu ta pionero y cu a keda 
persevera tocante Papiamento”, Dabian a sigura. Ta existi hen- 
de cu ta bisa cu Papiamento ta stroba enseñansa, pero awendia 
cu Papiamento ta oficialisa, hende mester balora cu esaki ta un 
simbolo di identidad Arubiano, Dabian a fmalisa. 

Fundacion Pa Nos Comunidad: 

Ta yuda solamente esunnan asigna pa instancia local y cu papel regla 



ORANJESTAD - Bon Dia 
Aruba a acerca Fundacion 
Pa Nos Comunidad pa 
puntra nan si ta brindan- 
do yudansa pa e Venezola- 
nonan cu ta indocumenta 
riba nos isla, kendenan ta 
pasando den necesidad y 
sin cuminda. 

Director di e fundacion, Gia- 
naika van der Biezen, a splica 
Bon Dia Aruba cu persona ta 


asumi cu pa busca producto 
ta habri pa tur. Sinembar- 
go, el a splica tocante con e 
fundacion ta traha. “Tin un 
maneho, nos ta cay bou un di 
dos liña, e prome liña ta conta 
pa asuntonan social, Wit Gele 
Kruis, Biba Bou Guia y tur 
otro instancia cu nos ta traha 
cu nan tambe.” 

E instancia ta manda nan e 
cliente, nan tin cu yena un 


formulario y ora esaki keda 
cla, nan ta entrega. E funda- 
cion mes ta yama e persona y 
ta haci un combersacion. Ac- 
tualmente e fundacion ta tra- 
hando cu dos trahado social. 

Durante e combersacion cu 
e persona, nan ta wak si el a 
pasa pa un trayecto caba cu 
instancia, si esey no ta e caso, 
e fundacion mes ta pasa un 
trayecto cune. Un stipulacion 


di tres luna, prome nan ta en- 
trega un pakete di un luna, si 
nan ta wak e no ta realisabel 
den tres luna. E prolongacion 
ta bira pa 6 luna, maximo un 
aña. 

E proceso aki ta conta pa e 
pakete basico, unda cu gran 
parti di producto ta wordo 
cumpra pa e fundacion mes. 
Sinembargo, Van der Biezen 
ta bisa cu persona indocu- 
menta no ta cay bou di e re- 
marca, ningun instancia por 
yuda nan pasobra nan no tin 
papelnan. Tin biaha, antes 
ora mucha tabata involucra, 
nan tabata ricibi ayudo, pero 
ultimo tempo, esaki tampoco 
ta pasa. 

Ultimo tempo hende tambe 
tin miedo pa acerca y tampo- 
co no tabatin control, segun 
e ta bisa. Ora cu el a cuminsa 
traha como director, pa duna 
forsa na e regla, e cliente tin 
cu duna su dato di adres (pa- 
pel censo, Web of Setar) y 
tambe pa sa cuanto hende 
tin den famia den necesidad. 
Mester tur detaye di e perso- 
na cu ta biba den cas pa trece 
mas facilidad y miho control 


pa e fundacion y cliente nan 
cuminsa cu duna un carchi. 

“Un cos mi por bisa, cu tin 
hopi Latino ta acerca, pero 
tur tin nan papel na ordo y 
tur ta pasa bou di e mesun 
proceso. No tin excepcion 
pa ningun, pasobra si haci pa 
un, boca ta bisa otro anto ta 
confronta cu un avalancha di 
Venezolano, anto no tin hopi 
pa nos cliente mes, pues e ta 
dificil pa haci esey”, Van der 
Biezen a remarca. 

Den pasado, e ta corda net 
ora el a cuminsa traha, cu 
un persona a acerca cu tabata 
pasando hopi necesidad, y no 
tabata tin nada pa come. E1 a 
yud’e cu pan, a pesar cu no 
tabata por, el a yuda, y no e 
no a ripara cu e situacion a 
bolbe ripiti. 

E situacion, segun Van Der 
Biezen, ta uno preocupante. 
“Pa dia, 500 hende ta bin pa 
busca pan, pasobra e ta caro, 
pero asina e ta. Esunnan in- 
documenta ta ricibi ayudo 
cerca nan hende cu nan mes 
conoce, of scondi di otro 
luga.” 


Universidad di Aruba: 

‘Nos kier mantene e conexion bibo’ 


ORANJESTAD - Glenn 
Thode, rector di univer- 
sidad di Aruba’ a splica 
di importancia di e semi- 
nario cu We Connect Aru- 
ba ta haciendo pa trece e 
conexion cu tanto hende 
cu sali di isla pa traha of 
studia afo. Pa locual nan 
desaroyo y talento por 
beneficia e isla. 

We Connect ta existi y ta ac- 
tivo na Aruba pa 4 aña. Na 
Hulanda nan ta haci activi- 
dad pa dos cos; e prome ta pa 
persona conecta cu Aruba y e 
di dos ta pa, kisas e persona 
por wak si tin oportunidad pa 
atrae nan bolbe na nan pais 
natal, 'preferiblemente den 
parti Caribeño den Reino 
Hulandes’. 

Segun Thode, na Aruba ta 
sinti e falta di conscientisa- 
cion, e falta di bon discusion 
riba e punto di necesidad cu 
tin den e mercado laboral. 
E ta bisa cu ora studiante 
atende Universidad di Aruba 
of ta bay afo, nan pensamento 
no ta cla di kico nan por stu- 
dia pa por traha despues, ki 
trabou nan ta haya. 


Thode ta expresa cu actividad 
nan aki ta eleva conscientisa- 
cion y netwerk, caminda tur 
hende por conecta cu otro “E 
iniciativa di We Connect pa 
bin cu tipo di seminario asi- 
na, ta cuminsa e discusion y 
ta habri e canal den nos mun- 
do academico.” 

“Nos ta invitando nos comu- 
nidad academico pa participa 
den dialogo. No solamente 
nos kier tende di e panel, 
pero otro bos y opinion riba 
e tema pa por scucha e expe- 
riencia di otro hende, pa por 
hiba esey den nos pensamen- 
to, pa continua cu maneho y 
tuma decision”, Thode a bisa. 

E ta un manera pa conecta e 
hubentud cu e mercado lab- 
oral. Mayoria di biaha no por 
haya conexion cu Arubiano 
cu ta rond di mundo. Di e 
forma aki nan kier haci e ac- 
tividad aki atractivo pa esun- 
nan cu ta afo, pa nan ‘sali di 
unda nan ta y bin Aruba pa 
contribui’. 

E seminario ta pa comuni- 
dad, manera profesionalnan 
hoben y dunado di trabou. 
Tambe pa esunnan cu tin ex- 


periencia den area laboral, pa 
wak kico nan por ofrece, pero 
tambe pa wak kico e profe- 
sionalnan hoben ta pidi di 
nan, y por cumpli cu e deseo 
ey. 


Pa fmalisa, el a bisa cu en- 
foke pa por cambia e manera 
di traha, pa haci’e mas facil 
pa graduadonan den exterior 
por bin Aruba bek, asina por 


traha miho cu otro y benefi- 
cia e isla. Nan ta reconoce cu 
tin talento pafo di Isla, hasta 
si nan kier traha pafo, pero 
den conexion cu nan. 


niversitv o* Aruba 

Editorial 


E-government ta e lema... 

Pero kico ta cambia...? 


Innovacion ta e lema, e consigna nobo pa e 
actual gobierno di coalicion. Y pa mustra cu 
no ta papia so, pero ta haci tambe, nos prome 
ministro ta di bishita na un di e paisnan Nor- 
dico, Estonia. Sin duda algun su discurso 
aya lo tabata yena cu e miho intencion y de- 
seonan di nos gobernantenan pa logra cam- 
bio den nos manera di goberna, y lo e bolbe 
tambe cu un cantidad di compromiso haci o 
logra, pa den e tempo nos dilanti inicia e pro- 
ceso tan spera, y necesario aki. 

Di otro banda, nos ta cuminsa haya un sen- 
timento incomodo cu tur esaki. No paso- 
bra nos ta duda di su bon intencion, pero... 
nos no a cana e caminda aki caba? A pesar 
cu e actual prome ministro tin e beneficio di 
duda, ainda, nos no a mira añanan largo nos 
anterior prome ministro inunda nos pais cu 
su consignanan? Di desaroyo sostenible y un 
Aruba 100% liber di combustible fosil. Hasta 
un refmeria ‘berde’ nos a keda di haya, pero 
ya cu tur cos tabata den man di e ‘rojo roji- 
tos’ na otro banda di lama, nos a predeci y 
a mira e debacle ey bira realidad. Tur esey a 
bin termina na nada y si nos bay haci un re- 
cuento awe, no tin mucho positivo di conta. 
Si nos djis limita nos mes na e logronan riba 
tereno di transicion pa energia renovable, nos 
tin bastante tempo para keto. Nos a haya un 
parke di panel solar acerca, cu ta algo posi- 
tivo, pero kico mas? Un segundo parke di 
molina a bira un imposibilidad, y pa varios 
motibo valido, pero no tin claridad kico si ta 
bin na su lugar. Cu e debacle di e refmeria 
e proyecto di gas natural tambe a muri un 
morto ‘natural’ asina cu WEB tampoco por 
conta cu gas pa por libra di e heavy fuel oil 
dañino pa produccion di coriente. A bira bas- 
tante keto riba e tereno aki. 

Pero nos tin otro tereno cu ta exigi nos 
atencion, y felizmente nos a comprende cu 
atencion di gobierno ta bay den e direccion 
ey tambe: haci bida di comercio y ciudada- 
no mas facil, agilisando e procesonan unda 
mester comunica cu gobernacion. Awor, ora 
nos puntra awendia kico ta bay pasa, nos tin 
miedo cu ta ‘dal nos mata’ cu lema, con- 
signa: nos ta bay pa e-government! Masha 
bon, completamente di acuerdo, pero pa e no 
muri den su estado di lema, di consigna, nos 
lo mester acopla e instrumento moderno di 
e-government cu e problemanan structural 
di organisacion cu nos tin. Un ehemplo. 

Ta facil pa bisa cu na cierto pais, manera por 


ehemplo Singapore, bo ta habri un negoshi 
den cuestion di minuut... Y bo ta casi tende 
e fanaticonan di innovacion pensa: “esey nos 
tambe mester por.” Si, nos tambe mester por, 
y ohala e bira realidad tambe. Sin embargo, y 
aki ta unda e trabao duro ta bin, con nos kier 
bay transforma e actual sistema di administra 
den algo cu ta totalmente contrario na loke 
nos ta haci awor? Esaki no ta simplemente 
un cuestion di introduci software nobo y 
cuminsa opera di otro manera, esey no ta bay 
asina. Y pakico no? Pasobra organisacion ta 
hende, y no structura abstracto riba papel. 
No lubida cu silenciosamente nos aparato 
gubernamental a haya, a costo di miyones, 
sistemanan digital pa nan traha cu nan. Esey 
a drecha algo den e manera di anda cu e ciu- 
dadano? Si, aki aya nos por nota algun cam- 
bio positivo, di cual e ciudadano ta probecha, 
pero en general por bisa cu esey no tabata e 
caso. Hasta nos por a experimenta e aña aki 
un desaroyo retrogado unda nos a bolbe na 
e rijnan pa haya number nobo di auto. Vaya 
innovacion! 

Cu tur esey, nos kier djis mustra nos duda cu 
lo bay logra algo? Esey no ta e caso, si tuma 
e tarea aki y hacie di e manera corecto. Den 
hopi aspecto tin hopi trabao haci caba pa 
loke ta e actual problema y obstaculonan den 
e sistema, pa loke ta e procesonan cu tin di 
haci cu empresa. Mas di cinco aña pasa caba, 
y varios biaha den e añanan prome cu esey, a 
traha analisis detaya di con e actual proceso 
ta pa yega na establece un empresa formal, di 
sinta cerca e notario te yega na opera un ne- 
goshi, cu e permisonan corespondiente den 
bo man. Banda di algun cambio cosmetico, 
nos no ta mira cu a cambia tanto, asina ta, 
cu mester haci tur e trabao ainda. Pero, e 
problema no ta den e sistema digitalisa. E 
problema ta pa cambia e manera di pensa di e 
funcionario publico, cu ta kere cu tur control 
mester ta di antemano, y despues no tin un 
follow up drechi di control periodico. Nos 
ta mira esaki den control di higiena den su- 
permercado y restaurant, djis pa menciona un 
ehemplo. Pakico mester tarda dos aña pa bo 
por haya permiso pa un restaurant, si despues 
bo no ta mira nan mes, net ora nan mester 
bin controla. Tur esaki no ta bay cambia di 
nochi pa mainta cu e-government, pero cu 
cambio drastico di manera di pensa. 

Brasil: Amnistia Internacional ta adverti di violacionnan di Derechonan 

Humano 



BRASILIA (Infobae) - 
Amnistia Internacional 
a cuestiona diamars pasa 


e rumbo di e gobierno di 
presidente Brasileño Jair 
Bolsonaro, kende segun 


e organisacion ‘ta cum- 
insa pa traduci un retorico 
toxico cu medidanan cu 
ta viola e derechonan hu- 
mano’. 

Na casi cinco luna di gestion 
di e ultraderechista, Amnistia 
a relata cu nan a adopta po- 
litica cu ta menasa ‘e derecho 
pa bida, pa salud, libertad, 
tera y teritorio di e poblacion 
Brasilero’. 

E organisacion humanitario a 
cita, entre otro punto, e flexi- 
bilisacion di e regulacion pa e 
porte y uso di arma di candela 


dispuesto pa decreto, y e me- 
didanan ‘negativo’ pa e dere- 
chonan di e pueblo indjan. 
“Algun di e medidanan ta haci 
mas grave e risico di homi- 
cidio cu arma di candela, ta 
legitima un politica di siguri- 
dad basa na uzo di forsa letal, 
ta viola e derecho di e pueblo 
indjan y ta nenga e derecho 
pa e berdad di e victimanan di 
e regimen militar. Tur acom- 
paña di un retorico hostil pa 
e derechonan humano”, Ju- 
rema Weneck, directora di 
Amnistia na Brasil, a adverti 
durante un conferencia de 


prensa na Brasilia. 

Dia 31 di maart ultimo, algun 
cuartel encurasha pa Bolso- 
naro a conmemora, despues 
di varios aña, e aniversario di 
e golpi militar cu na 1964 a 
duna inicio na e ultimo dicta- 
dura. 

Gobernador di 13 estado y 
districto federal Brasilero a 
informa diamars pasa di un 
carta abierto contra e de- 
creto cu tin flexibilidad pa 
e reglanan pa haya un arma, 
nan a bisa cu e medida por 
tin como consecuencia e au- 
mento di violencia na e pais. 


Nicaragua: Daniel Ortega ta priminti di libera tur preso politico 


MANAGUA (LaPrensa) - 
Regimen di Daniel Ortega 
a compromete ayera pa 
libera tur preso politico 
prome cu dia 18 di juni 
proximo, fecha acorda 
cu representantenan di 
Aliansa Civico pa Husti- 
cia y Democracia (ACJD) 
na mesa di negociacion. 

Den un documento yama 
“Programa di trabao di go- 
bierno di Reconciliacion y 
Unidad Nacional pa consol- 
ida stabilidad y paz na Nica- 
ragua”, lesa pa canciyer Denis 
Moncada Colindres, e dicta- 
dura a sigura cu tur preso po- 
litico cu no ta den prison, es- 
nan den prison y esnan cu tin 
caso penal habri ainda, lo ser 
laga den libertad prome cu e 
fecha acorda. 

Tambe Moncada a afirma cu 



e regimen lo continua cu e 
proceso di reforma electoral 
hunto cu Organisacion di Es- 
tadonan Americano (OEA) y 
cu lo respeta e derecho con- 


stitucional di protesta. 

Un di e puntonan di e docu- 
mento ta bisa textualmente: 
“Garantisa e derecho di con- 
centracion, manifestacion y 


mobilisacion publico, cum- 
pliendo cu Constitucion Po- 
litico, (...) y e normanan vi- 
gente.” 

Ta compromete tambe pa 


crea un ley pa atencion na e 
victimanan di e violencia aña 
pasa, y lo promociona tambe 
e retorno di e personanan 
cu a huy pa e paisnan bisiña. 
Tambe e regimen ta haci un 
yamado na comunidad inter- 
nacional pa para e sancionnan 
tuma contra e pais y lidernan 
Sandinista. 

E compromisonan anuncia 
pa e regimen a bin un dia 
despues cu e Conseho Per- 
manente di OEA a aproba 
un resolucion den cual a ex- 
igi libertad inmediato pa tur 
preso politico prome cu dia 
18 di juni y pa permiti en- 
trada di e organismonan di 
derecho humano internacio- 
nal, manera e Comision Inte- 
ramericano di Derecho Hu- 
mano (CIDH) liga na OEA. 


Presidente di Cuba ta considera mensahe di Trump como ‘menasante’ 



HAVANA (ElMundo/ 
CiberCuba) - Presidente 
Cubano, Miguel Diaz-Ca- 
nel, a considera diamars 
pasa como ‘menasante y 
sinberguensa’ e mensahe 
cu su par Mericano, Don- 
ald Trump, a skirbi cu 
ocasion di e aniversario 
di efemeride polemico na 
Cuba, unda el a priminti 
su apoyo pa logra e ‘liber- 
tad’ di e isla. 

“Trump, pega cu e tradicion 
injerencista di Merca e emiti 
un mensahe menasante, ma- 
nipulado y ‘sinberguensa’ 
contra Cuba, ayera dia 20 di 
mei, fecha cu ta señala e proc- 
lamacion di e republica neo- 
colonial”, Diaz-Canel a bisa 
riba su cuenta di Twitter. 
Dialuna pasa, e presidente 
Mericano a skirbi riba e me- 


sun plataforma, cu riba Dia di 
Independencia di Cuba, ta- 
bata apoya e pueblo Cubano 
“den su buskeda di libertad, 
democracia y prosperidad. 


E regimen Cubano mester 
pone fin na e represion di 
Cubanonan y Venezolano- 
nan”. 

“Merca no lo keda cu brasa 


crusa mientras Cuba ta con- 
tinua subvirtiendo e democ- 
racia na America”, Trump a 
agrega. 

Merca ta aplica desde 1962 


un blokeo economico con- 
tra Cuba, cu e fin di forsa un 
cambio di regimen, y a en- 
durece e medidanan contra e 
isla desde e yegada di Trump 
na poder, y bora e acercamen- 
to cu su antecesor, Barack 
Obama, a cuminsa. 

Washington ta culpa Cuba di 
incluso apoya militarmente 
e presidente Venezolano, 
Nicolas Maduro, e aliado 
mas cerca di Havana, kende 
Trump kier saca di poder. 

E mensahe di e presidente 
Cubano a ser skirbi oranan 
prome cu a cuminsa na Ha- 
vana un reunion di Conseho 
politico di Alba (Aliansa Bo- 
livariano di e Pueblonan di 
Nos America), cu ta reuni 
Venezuela, Nicaragua, Bo- 
livia y otro nacion di Caribe. 

Venezuela: Hefe Comando Sur no ta revela plan contra Maduro 



WASHINGTON (LaPatil- 
la/EFE) - Almirante Craig 
Faller, hefe di Southern 
C ommand (S ou thC om) 
di Estadonan Uni a bisa 
tocante Venezuela cu e 
no por revela cual ta e 
plannan cu nan tin pa 
Venezuela, pero cu ta tu- 
mando e decisionnan al 
caso. Esaki a tuma lugar 
durante e IV Conferen- 
cia di Seguridad Hemis- 
ferico 2019, cu a tuma 
lugar na Miami, Florida. 

Riba pregunta encuanto e 
proximo accionnan den e 
conflicto na Venezuela, Fall- 


er a sigura cu ta tumando e 
decisionnan, sin embargo 
no por revela e strategia- 
nan encuanto Venezuela. 
“Cualkier accion militar 
por ser ehecuta pero no 
kier revela e strategianan 
na e enemigo (...) mi trabao 
como militar ta di ta pre- 
para y ami intencionalmente 
no lo drenta den mas detaye 
pasobra esey lo ta inapro- 
pia,” e almirante a declara. 
Faller a observa cu “E Cu- 
banonan ta controla e for- 
sanan di seguridad interno 
di Maduro y e Cubanonan 
a penetra den tur aspecto di 
sociedad Venezolano... nan ta 


esnan cu a invadi Venezuela.” 
Tambe Faller a considera cu 
e “transicion democratico 
ta e resultado corecto, mi ta 
sigur cu esey ta bay pasa; nos 
planificacion ta centra riba 
futuro, cu un gobierno legi- 
timo, cu mester di seguridad 
pa por sirbi e poblacion.” 
Encuanto actividad ilegal 
den e region, Faller a splica 
cu “Nos a reuni cu Brasil y 
Colombia y otro di e prin- 
cipal nacionnan pa discuti 
tocante e desafionan di se- 
guridad,” manera e incre- 
mento di 40 % di e activi- 
dadnan di narcotrafico di 
Colombia pa Venezuela. 


Venezuela: Oposicion a logra drenta 800 ton di ayudo humanitario 



CARACAS (Infobae/EFE) 
- E Coalicion Ayuda y Lib- 
ertad Venezuela, crea pa 
Juan Guaido pa responde 
na e necesidadnan di po- 
blacion Venezolano, a 
declara diamars pasa na 
Miami cu den ultimo tres 
luna nan a logra cu mas di 
800 tonelada di ayudo hu- 
manitario a drenta e pais, 
a pesar di e “intentonan di 
e dictadura pa blokea nan 
entrada.” 

Den e rueda di prensa na Mi- 
ami pa informa di e resultado 
di e prome 100 dia di trabao, 
Lester Toledo, coordinador 
internacional di ayudo, a 
mustra riba e avancenan haci 
den preparacion di un “plan 
di emergencia” pa e momen- 
to cu e “usurpacion di poder” 
di Nicolas Maduro yega na su 


fm. 

“A establece aliansa cu e 
empresanan mas grandi di 
mundo specialisa den logis- 


tica, pa preparacion di e plan 
di emergencia,” Toledo a de- 
clara. 

Segun Toledo, danki na 


apoyo di mas di 60 nacion, 
57 organisacion no guber- 
namental, Iglesia catolico, 
diputadonan di Asamblea 


Nacional, funcionario y mili- 
tarnan a logra entrega te na e 
momento ey “814.000 kilo di 
ayudo humanitario na Ven- 
ezuela.” 

E ayudo, e contenido di 24 
container completo, ta con- 
sisti di alimento cu por con- 
serva, medicamento, ekipo 
medico y otro material. 
Coalicion Ayuda y Libertad 
Venezuela a crea un cadena 
humano di distribucion di 
ayudo pa evita cu e por cay 
den man di gobierno, o ser 
mal usa. 

Algun sindicato di salud, 
manera e Colegio di Enfer- 
mera, a calcula e falta di ma- 
terial medico y medicamento 
na 80 %. Segun cifra di Or- 
ganisacion di Nacionnan Uni 
(ONU), siete miyon persona 
mester di ayudo humanitario 
na Venezuela. 


Venezuela: Ta produci menos petroleo cu Colombia 



CARACAS (LaPatilla/ 
Bloombrg) - Venezuela 
a keda atras compara cu 
otro paisnan di Latino- 
america pa loke ta pro- 
duccion di petroleo. Agen- 
cia Bloomberg ta señala 
cu Venezuela, e pais cu 
e reservanan mas grandi 
di mundo, na maart pasa 
a produci 740.000 bari pa 
dia di crudo, mientras cu 
Colombia cu apenas 1% di 
e reservanan di Venezuela 
a produci 884.815 bari pa 
dia den e mesun periodo. 
Segun e agencia e fenorne- 
no ta debi na varios aña di 
mal administracion y falta 
di inversion. 

Venezuela tin reserva di 
petroleo di 302.300 miyon 
bari, mientras cu Colombia 
tin 1,960 miyon bari di reser- 
va. 


Ta agrega e informacion cu 
“Venezuela, cu un tempo ta- 
bata e principal fuente di cru- 
do pa e refmerianan na costa 
di Golfo di Estadonan Uni, a 


mira su participacion cay te 
na cero despues cu Estadonan 
Uni a impone un prohibicion 
de facto ribaa importacion di 
Pdvsa na fmal di luna di janu- 


Bloomberg ta señala “cu e 
productornan di petroleo 
Colombiano a ofrece pa nan 
yuda yena e bashi, di manera 


cu e refmerianan propiedad 
di Chevron Corp, Valero En- 
ergy Corp y incluso Citgo 
Petroleum Corp, anterior- 
mente controla pa regimen di 
Nicolas Maduro y awor con- 
trola pa e presidente interino, 
Juan Guaido, ta yen di crudo 
Colombiano. 

“Afecta pa e blackoutnan di 
electricidad cronico y e falta 
di kimico, e produccion di 
petroleo na Venezuela tabata 
bahando gradualmente du- 
rante e ultimo decada. 

Aña pasa e pais a produci 
1,354 miyon bari pa diam e 
nivel mas abao den 69 aña. 
Anteriormente e produc- 
tor mas grandi di petroleo 
na Latinoamerica, Venezuela 
awor ta e di cuatro mas gran- 
di, despues di Brasil, Mexico 
y Colombia,” segun Bloom- 
berg. 

Hulanda mas estricto riba sex sin permiso y intimidacion sexual online 



AMSTERDAM (Dutch- 
News.nl) - Gobierno Hu- 
landes tin plan pa intro- 
duci un legislacion nobo 
cu lo haci cu tenemento di 
sex cu un persona contra 
nan boluntad y cu ta en- 
volve violencia ta un cri- 
men. 

Violacion y asalto sexual ya 
ta den buki di statuut, e leg- 
islacion nobo lo haci esaki 
ilegal pa tene relacion sexual 
cu un persona sabiendo cu e 
persona no kier. Den caso di 
duda, e persona mester veri- 
fica cu su pareha si ta duna 
nan permiso, minister di 
Husticia Ferd Grapperhaus, 


a bisa e parlamentonan. “ No 
ta significa no, pero ‘no’ no 
kiermen necesariamente si, 
Grapperhaus a bisa. 

E movemento #metoo ta 
mustra con a generalisa com- 
portacion sexual inaceptabel, 
y cu e legislacion actual no 
semper ta adecuadamente 
ekipa pa enfrenta esaki, e 
minister a bisa. 

Den algun di e casonan, e car- 
gonan di violacion y agresion 
sexual ta ser retira, pa motibo 
cu e victima a vries y no por 
defende nan mes, of pa mo- 
tibo cu no tabata tin violencia 
envolvi. 


E legislacion aki lo haci posi- 
bel pa condena tanto sex sin 
consentimento como sex cu 
violencia. E legislacion aki 
tambe lo haci cu intimidacion 
sexual online y den publico 
cu delito penal. “ Insultonan, 
humiyacion y e movemento 
fisico no ta conductanan nor- 
mal” , Grapperhaus a bisa 

Rotterdam y Amsterdam ya 
caba a incorpora e reglanan 
contra di intimidacion den 
nan statuut. Grapperhaus 
a bisa cu den e proximo lu- 
nanan lo investiga con e ley 
nobo por ser implementa y 
un etapa defmitivo. 


NRC: No a monitor emision di nitrous oxide di Chemelot 


LIMBURG (DutchNews.nl) - 
Un fabrica na e compleho in- 
dustrial di Chemene na Lim- 
burg ta pomp nitrous oxide 
of gas cu t pone bo hari , pa 
decadanan sin un greenhouse 
di emisionnan di gas ta ser ofi- 
cialmente midi, NRC a haya 
sa. 

Chemelot ta cas di dos otro fab- 
rica cu ta produci e gas, pero e ex- 
istencia di e trece fabrica no a ser 
nota te un 2017, e corant a indica. 

Como un gas di invernadero, 
N20 ta 265 biaha mas fuerte cu 
C02. E emision di e fabrica, cu ta 
traha e componente plastico asina 
yama nitrous oxide, a aumenta e 
produccion di e gas di hari pa e 
compleho na 50%. 


Segun e hunta di salud y siguridad 
gubernamental RIVM,Chemelot 
mester a registra e emision pero 
no a haci esaki te cu 2017 ora cu 
el a bisa e autoridadnan provincial 
di e omision. 

RIVM a aumenta su calculo ofi- 
cial di emisionnan di gas di inver- 
nadero na Hulanda desde 1980. 
Chemelton a bisa e corant cu tin 
un solucion tecnico pa e emision 
cu no tin un limite legal, esaki lo 
costa alrededor di €100m. 

E situacion a ser hiba na atencion 
di e ministerio di asuntonan eco- 
nomico, clima y lo por discuti 
esaki na proximo presentacion di 
e medidanan climatico nobo na e 
gabinete, NRC a bisa. 



Soldaatnan retira pa ta miembro di gang di motociclista ilegal 



AMSTERDAM (DutchNews.nl) - 
Un man yen di soldaatnan, kende 
ta miembro di un gang di motoci- 
clista, a ser bisa cu nan certificado 
di bon conducta lo ser kita, esaki 
kiermen cu nan tin cu bandona 
forsanan arma. 

Minister di Defensa a skirbi un carta 
pa e cuater soldaatnan advertiendo 
nan cu ya nan no tin un certificado 
valido di VGB y cu nan ta den comb- 
ersacionnan cu tres otro, AD a bisa 
diaranson ultimo. Ta ser bisa cu 2 di 
nan ta miembronan di Hells Angels, 2 
Satudarah y 3 Veterans MC. E soldaat- 
nan cu renuncia nan miembresia lo 
por keda en e forsanan arma, e vocero 
di ministerio di defensa a bisa. 

Ministerio publico ta intentando pa 
tin cual ta ser yama 4 club di ciclistan- 
an ilegal’ sea ilegal, acusando nan di ta 
involucra den tanto droga como chan- 
tahenan. Satudarah ya a ser prohibi pa 
un corte, pero e caso a ser apela. 

Ministerio Publico no ta persigui Steven Martina penalmente 


WILLEMSTAD - Ministe- 
rio Publico di Corsou a di- 
cidi cu no ta entama caso 
penal contra ex-ministro 
Steven Martina. Reciente- 
mente e entidad hudicial 
a duna di conoce cu, a bse 
di denucnia di varios per- 
sona, a duna recherche or- 
den pa cuminsa un asina 
yama ‘feitenonderzoek’. 
E investigacion aki a duna 
como resultado cu Minis- 
terio Publico a inicia un 
investigacion penal. 

Seguidamente e ministro en- 
carga cu desaroyo economico 


a tuma su retiro, pa duna 
autoridadnan hudicial tur 
espacio pa haci nan trabao, 
den e confiansa, manera el a 
declara, cu e investigaciion lo 
no tabatin consecuencia neg- 
ativo pa su persona, y e por 
eventualmente reasumi su 
responsabilidad ministerial. 

Den e caso concerni, e fis- 
cal a yega na conclusion cu 
ta ‘seponeer’ e caso, pero bao 
condicion. E declaracion di 
Ministerio Publico ta bisa cu 
e personanan cu tabata envol- 
vi den e proceso di screening 
pa cu nombramento di Mar- 


tina como ministro, mester 
tabata mas cauteloso. 

A denuncia cu Martina den 
conseho di ministro a par- 
ticipa den e toma di deci- 
sion di un proyecto di ley cu 
e obhetivo di cambia e tarifa 
di seguro WA pa vehiculo. 
Pasobra Martina na e mo- 
mento ey tabatin accion den 
e compania di seguro Guard- 
ian Group, pa cual el a traha 
durante varios aña, e tabatin 
un interes do negoshi na mo- 
mento di tuma e decision, y 
a base di e landsverordening 
integriteit no mester a per- 


miti su participacion na e de- 
cision ey. 

Cu esaki a comete un delito. 
E intencion di parlamento 
cu e ley encuanto integridad 
tabata pa evita cualkier in- 
dicacion di conflicto di in- 
teres di mandatarionan. E 
investigacion a trece dilanti 
cu den e caso aki no a actua 
cu e cautela necesario. Tu- 
mando na cuenta tur aspecto, 
Ministerio Publico ta ta yega 
na e conclusion cu e debate 
encuanto e specificacion di e 
normanan di integridad mes- 
ter ser hiba den parlamento, 


den conseho di ministro y pa 
e funcionario cu puesto po- 
litico mes. 

Tumando na cuenta cu ta 
trata di e prome caso bao di 
e ley aki, cu ta bastante reci- 
ente, Ministerio Publico ta 
kere cu ta importante pa duna 
espacio na e debate ey. Por lo 
tanto Ministerio Publico ta di 
opinion cu persecucion penal 
no ta oportuno y a dicidi di 
‘seponeer’ e denuncia contra 
Martina condicionalmente. 


Teremoto di 3.4 na Groningen ocasiona pa extraccion di gas 


GRONINGEN- E pro- 
vincia di Groningen a 
ser afecta pa un teremo- 
to fuerte durante oran- 
an trempan diaranson 
mainta,mientras cu e sue- 
lo ta sigui sinta despues di 
extraccion di gas natural. 

Mas di 100 persona a reporta 
cu nan a sinti e teremoto , 
cual tabata un poco prome cu 
6or di mainta. “ E habitan- 
tenan di Groningen a wordo 
sacudi”, un persona a bisa 
riba Twitter. 

Pa llor di mainta funciona- 
rionan a ricibi 90 rapport di 
dañonan, incluyendo 12 cu ta 
rekeri un evacuacion inmedi- 
ato, e agencia di noticia ANP 
a bisa. E teremoto a midi 3.4 
riba e scala di Richter, con- 
vertiendo esaki den e tercer 


mas fuerte den e provincia 
desde su e problemanan a 
cuminsa. 

“ Esaki a causa dañonan”, 
e vocero di KNMI unidad 
di sismologia a bisa. Prome 
minister Mark Rutte a bisa 
e programa di television Go- 
edemorgen Nederland cu e ta 
spera cu e dañonan ta limita. 

Te na e momentonan aki tin 
230 rapport di daño na e cen- 
tro di control cu ta monitoria 
e impacto di e teremoto. Y e 
funcionario di e hunta di awa 
ta involucrando si tin impac- 
tonan riba dykes, stacionnan 
di pompmento y puertonan. 
Hans Engels, alcalde di Lop- 
persum na unda cu e teremo- 
to a sosode a bisa cu “ Esaki 
ta un crisis”, Bo no ta wak 
nubianan di huma y candela 


y cadavernan, pero nos ta den 
un crisis”. 

“Den decada di 1950, tur 
hende tabata asina optimista 
tocante di e hallazgo di gas, 
pero awor el a converti den 
un pesadilla” Rutte a bisa. E 
centro epico di e teremoro 
tabata na Loppersum, na 
unda tambe e teremoto di e 
aña anterior a sosode. E ter- 
emoto ey y e protesta publico 
a causa cu e gobierno a bay 
diacuerdo pa elimacion total 
di perforacion di gas. Inves- 
tigacion na maart, a pone cu 
parlamentarionan respalda 
unanimidad e perdida di un 
investigacion parlamentario 
tocante di e proyecto di ex- 
traccion di gas na e provincia 
di Groningen, 60 aña despues 
cu e camponan di gas a explo- 
ta pa prome biaha. 


E prome gas a ser canalisa 
desde 3 kilometer bou di e 
provincia di Groningen na 
1959 y ta ser bisa cu e campo 
tabata un di e mas grandi- 
nan na mundo. E extraccion 
di gas a ser poni den man di 
NAM, un empresa conhunto 
50:50 entre Shell y Esso , awo 
ExxonMobil. 

E extraccion di gas a aumenta 
den e añanan siguiente,lo 
cual ta representa un fuente 
importante di entrada pa e 
gobierno y pa NAM. Prome 
teremoto a ocuri na 1986 y 
nan desde e tempo ey a bira 
mas cu 1,000, mayoria di nan 
a ser considera irelevante pa 
Den Haag. Pero na aña 2012, 
e provincia a ser sota pa un 
teremoto di 3.6 magnitud 
riba e escala di Richter cu a 



causa dañonan considerabel 
na mas di cien hogar y otro 
edificionan. Desde e tempo 
ey e presion a aumenta riba 
e gobierno pa asina reduci e 
produccion y aña pasa e gobi- 
erno a dicidi cu e extraccion 
di gas lo stop por completo na 
2030. 

Tapanan di gas mester 
wordo cera 

E tapnan di gas natural na 
Groningen mester ser cera 
pas pronto posibel y mester 
adopta un enfoke generoso 
pa deal cu e dañonan, esaki ta 
locual comisionado di e Rey 
na e provincia Nortero a bisa 
diaranson ultimo. 

“ E teremoto aki ta bisa bon 
cla cu Groningen ainda o ta 
safe”, Rene Paas a bisa e emi- 
sora NOS. “ Un teremoto 
semper ta un sorpresa, pero 
nos tabata sa cu ainda tabata 
por tin uno grandi”. 

Gobierno a dicidi cu na fin di 
aña pasa cu lo elimina e uzo 
di gas na 2030, pero ainda e 
funcionarionan ta den dis- 
puta tocante e compensacion 
pa e personanan pa dañonan 
causa na nan propiedadnan y 
e costo di edificionan.“ E edi- 
ficionan mester wordo for- 
talesa e aña aki”, Paas a bisa, 
prome cu tabata bayendo pa 
un reunion cu e ministernan. 
“ E habitantenan di Gronin- 
gen kier wak resultadonan, 
nan kier sinti nan safe”. 

Politiconan na Den Haag 
ta tumando mucha lar- 
go cu e inspeccionnan 
nobo, e modelling di 
computer,resolucionnan 
nobo y consehonan nobo”, el 
a bisa. “Mi no ta wak un sola- 
mente un truck di trahado 
aki nan pa haci e casnan mas 
safe”. 

A10 ICLASIFICAD0 


Clasificado 


ECONOMICO 



Personal GRATIS max. 20 palabra 


PASA LAGA BO AVJSO NA OFICJNA DJ BON DIA 
ARUBA WESTSTRAATW22 FOR DJ 9:OOAM-4:0£)PM 


Email nos na 

eIa^siñed@Cfipnv.com 


TAHUUR 

2 apartamento di 1 camber pa 
huur na Noord. Pa mas 
informacion yama 
Tel. 566 6849 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


TA HUUR 

La Cabana 
1 bdr sleep 4 
10 aug. 2019 for 1 week 

Tel.583 8132/6416184 


SERVICIO PUBLICO 

ta haci tur tipo di trabou 
di costurera 

Tel. 593 2085 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TAHUUR 

Cas grandi na Playa di 3 
camber, sala, cushina, baño 
Fls.2000 p/l + deposito 

Tel. 594 8842 


TAHUUR 

Oficina na Playa cu baño y 
propio parkeo di 3 auto 115 m2 
Fls.2300 discutibel 

Tel.594 8842 


SERVICIO 

Unified One Events 
Photos , films, wedding 
Tel. 749 2533 


TA BENDE 

Shimis blanco size 12 pa recibi- 
mento + di bautismo pa mucha 
di 1 aña y algun otro shimis 
elegante 

Tel. 7418637 


TA BENDE 

un cas, 3 camber, 2 baño na 
Bushiri, Caya Soeur Meletia 
AWG. 375.000,= 

Tel: 592.9966 


SERVICIO PUBLICO 

Sra. ta busca trabou den cuido 
di mucha y anciano y tambe 
limpieza di cas of oficina 

Tel. 749 6870 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


SERVICIO PUBLICO 

Pa haci trabow di verf y chapi, 
tur mantencion di pafor di cas 
Yama y puntra pa Benito na 

Tel.593 0040 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 

Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 7381908 

SERVICIO PUBLICO 

Christina God Gifted Spiritualist 

1 specialize in love marriage 

1 will reunite the separated 

1 remove all evil negative 
energy 

1 succeed where others have 
failed fast immediate results 
1-561-557-9540 

TAHUUR 

La Cabana 1 bdr sleep 4 

8 aug. 2019 for 1 week 

Tel. 583 8132 /641 6184 

GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 

SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 

SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 561 8520 


FOR REISTT 

Studio in Playa (max 2 
persons) living with kitchen, 1 
bedroom, 1 bath room Afl.700 
(excl. water+ electra) 

Tel.662 3892 

TAHUUR 

Bachi pa tur ocasion 

Tel. 749 2533 


TABENDE 

set di comedor, 6 stoel, mesa 
extensible, estilo antique 
Fls.400 

Tel:742 5845 

TABENDE 

BBQ Grill “crioyo” duradero 
Prijs Afl.250 

Tel. 569 7787 


TABENDE 

Cas y Studio apart. 

3 camber, 1 baño, cushina, 
comedor, sala y veranda 
PrijsAfl.195.000.00 
Tel.588 2942/593 2578 



SERVICIO PUBLICO 

Handyman pa trabouw di: Verf- 
mento, plumbing, tuberia, chapi 
limpieza di cura, drecha mata 

Tel. 568 3728 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


TA BUSCA 

Señora ta busca trabow 
domestico (limpieza di cas)di 
dialuna pa diabierna 

Tel.746 5697 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

Chevrolet 2009 
Den bon condishon 
Prijs: Afl.8000 

Tel.747 8652 / 745 9420 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TAHUUR 

Apto 1 camber y mei, cushina, 
baño, entrada priva, full muebla 
pa un pareha FI.1100 excl. utl 
Tel.566 6849 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


SERVICIO PUBLICO 

ta drecha tur sorto 
di Imagen 

Tel. 584 2489 


TAHUUR 

Studio Apart. pa 1 persona 
inclui utl. exclui electr. na 
San Nicolas 650 p/l + dest/ 
Disponible 1 juni 

Tel: 5841008/563 9483/ 
594 2502 


ABONA PA SOLAMENTE AFL. 38 r PA LUNA Y RICIBITUR DIA BO CORANTNAN PREFERI 

MAS CERCA Dl ROI 



Yena aki bao e siguiente informacion 


TolQfnn 1=1 ^obranza na Cas. 

JTJTJyJJ □ Cobranza na Trabao. 

Nomhpr cnmnlpt0 , n Paga via Banco (Standing Order) Aruba Bank no:33266 8 

H . □ PagaArubaBankABOONUNE. 

Adres di entrega:. □ Paga cmb online . 

a . ^ a -. Q Personal na oficina di Bon Dia Aruba. 

Adres di cobranza: . □Poneden Box. 

□ Tira den Cura. 

Paqo Adelanta: DaLuna DóLuna Diaña 


Yama na telefon: 582-7800 of manda un email na accounting@bondia.com 

www.bondia.com 

Repsol disminuyendo actividad na Venezuela 


CARACAS (LaPatilla/VoiceofAmerica) - E 
empresa Spaño Repsol, e ultimo gigante 
petrolero occidental cu operacion impor- 
tante na Venezuela, ta bandonando e pais ey, 
segun cu e presion di e sancionnan Mericano 
ta aumentando y e incertidumbre na e pais ta 
continua. 

E inversionnan di Repsol na Venezuela, valora na 
casi US$ 1.700 miyon (1.480 miyon euro) na 2017, 
a cay cu alrededor di 70% den ultimo aña. E in- 
forme anual di e compania tambe ta bisa cu e em- 
presa lo continua reduciendo su negoshi na Ven- 
ezuela den e proximo lunanan. 

Repsol tabata obheto di negociacion intenso entre 
Spaña y Washington, mientras gobierno di Trump 
ta trata pa gobierno socialista di Madrid uni su mes 
na e esfuersonan pa isola e regimen di Nicolas 
Maduro. 

E companianan petrolero Spaño cu ta mantene 
cierto actividad na Venezuela por haya nan mes 
den un problema cu e sancionnan di Merca, segun 
ministro di Relacion Exterior Spaño, Josep Bor- 
rel, cu a papia cu prensa despues di un reunion cu 
secretario di estado Mericano, Mike Pompeo, na 
Washington luna pasa. 

Mientras tanto, Repsol ta negociando e reduccion 
di su interesnan comercial Venezolano cu Depar- 
tamento di Estado, segun fuentenan diplomatico di 
Estadonan Uni. 

E delegado special di Estadonan Uni pa Venezuela, 
Elliott Abrams, a bisa recientemente durante un 
bishita na Madrid, cu “e negoshi di Repsol na Ven- 
ezuela ta den debate hopi activo na Washington,” 
unda e compania a solicita exencion special pa su 
empresanan mixto cu e compania petrolero nacio- 
nal di Venezuela, Pdvsa. “Lo tin decision tuma na 
Washington den e proximo dianan tocante esey,” 
Abrams a bisa. 

Repsol a adapta su mes sistematicamente na e 
politicanan socialista di e gobiernonan populista 
na America Latino, rechasa pa otro gigantenan 
petrolero manera Exxon Mobil y BR E tabata un di 
e poco empresanan cu a keda na Bolivia tempo cu 
presidente Evo Morales, un aliado cerca di Madu- 
ro, a obliga e empresanan di exterior pa acepta un 
participacion mayoritario di estado Boliviano den 
proyectonan di energia. Repsol tambe a explora en 
busca di petroleo y gas den alta mar na Cuba. 








E ehecutivonan di Repsol a nenga cu e presion di 
Estadonan Uni lo ta sacando nan di Venezuela. 
Pero e accionnan di gobierno di Trump ta bloke- 
ando cada vez mas e capacidad di e compania pa 
haci negoshi cu Pdvsa. 

Rusia ta haciendo negoshi di petroleo na Venezuela 
a traves di un filial cu Pdvsa a habri recientemente 
na Moscu. E compania Ruso Rosneft, dirigi pa un 
amigo cerca di prome ministro Vladimir Putin, a 


asumi cada vez mas e control di e disminucion di 
produccion di petroleo na Venezuela. 

Algun di e contratonan di petroleo di Repsol cu 
gobierno Venezolano ta yega te na 2036. E com- 
pania tinun participacion di 40% den cuatro bloke 
petrolero bao un empresa di riesgo comparti, como 
tambe participacionnan mayoritario den proyec- 
tonan di gas. 

E firma tabata trata di evadi e sancionnan Mericano 
mediante trueque di crudo Venezolano pa combus- 
tible refma, manda pa Venezuela. 

Pero e sistema di intercambio ey awor ta na peli- 
gro pa via di un instruccion nobo di Departamento 
di Energia di Merca, cu ta autorisa funcionarionan 
confisca petroleo y congela activo di companianan 
cu ta move petroleo Venezolano. 


Segun agencia di noticia Reuters, e barconan 
petrolero cu destino Europa, cu ta carga crudo na 
puertonan Venezolano a keda paralisa na e puer- 
tonan Europeo. 

Washington a otorga Repsol un periodo di gracia 
pa cera su operacionnan na Venezuela di manera 
ordena, segun portavoznan di e compania. 


Tambe tin presion legal creciente riba individuonan 
Spaño involucra den negoshi di petroleo na Ven- 
ezuela. E embahador di Spaña na Venezuela bao di 
ex-prome ministro socialista Rodriguez Zapatero, 
Raul Morodo, ta bao investigacion pa labamento di 
placa a traves di contratonan falso cu Pdvsa. Tres 
persona, incluyendo su yiu, a keda aresta siman 
pasa pa orden di tribunal superior di Spaña. 

BJKDU! 


Cacho trapa pa un pickup 
laga benta riba caya 


ORANJESTAD - Fundacion Luna a contact 
nos Bureau City Inspector tocante un cacho, 
cu lo a wordo kima cu azeta cayente. 

Na yegada di BCI y KPA, a bin resulta cu e cacho a 
wordo atropeya pa un pickup maneha pa un dama, 
y no kima cu azeta. Despues di e accidente aki, e 
pober animal a keda sufri te cu dia di awe. Team 
BCI a hiba e cacho aki pa haya su tratamento me- 
sora na dokter. 

Den nomber di Bureau City Inspector nos kier a 
pidi pueblo pa ban cuminsa trata e animalnan cu 
mas cariño, paso animalnan tambe ta miembro di 
nos sociedad y tur ser bibo merece respet. 

Redaccion di Bon Dia Aruba ta recorda tur ciu- 
dadano cu segun ley di nos pais, maltrato di bestia 
por conduci na un multa di Afl. 10,000 y tambe 
castigo di seis luna di prizon. 

Segun e pagina di Facebook di Fundacion Luna, 
e cacho, cu awo a ricibi nomber di Sophie, ta den 
nan cuido. Desafortunadamente, pa motibo di e 
maltrato, mester amputa e pata di e cacho. E cirugia 
ta calcula di costa Afl. 1378. 

Mirando e cantidad di animal riba nos caya cu e 
fundacionnan tin pa atende, un peticion ta bay 
pa cualkier contribucion, cu por wordo haci riba 
cuenta Aruba Bank 600.49.40.190 Stichting Luna 
Foundation. 



Examen y ripiticion di examen pa cuater cacho special di listra di KIA 



ORANJESTAD - Despues 
di un training di mas cu 
diesdos siman, K9 Acenta, 
e cacho special nobo di 
listra droga di KLA, a 
gradua pa su examen. 

Acenta ta un Melchelse 
herder, procedente di 
Hulanda. Danki na un 
donacion particular, Acenta 
awor ta forma parti di e Team 
Extraordinario di Resfuerso- 
Brigada di Cacho (BOT-K9) 
di KIA. Preparacion di Acenta 
den su totalidad a tuma luga 
na Aruba mes. 




Ademas di Acenta, cu a haya 
su prome certificado, dos 
otro cacho di servicio, esta 
Noa, Pipo y Sting a pasa 
nan ripiticion di examen. 
Ripiticion di examen ta tuma 
luga dos biaha pa aña, y ta 
encera control di calidad den 
e siguiente disciplina; droga, 
placa, arma di candela y 
municion. 


Instituto Coreccional 

di Aruba tin un Team 
Extraordinario di Resfuerso- 
Brigada di Cacho (BOT-K). 
E team aki tin e.o. na su 
disposicion cachonan 

certifica di vigilancia, 
como tambe di listra, cu ta 
contribui na siguridad paden 
y pafor di KIA. 

Despues di a concientisa comunidad 

Multa pa vehiculo cu ta saca 
huma blanco of preto 

ORANJESTAD - A tuma luga un accion policial ariba 
tur vehiculo di motor cu ta core ariba nos careteranan 
y cu ta saca huma preto y/of blanco. E accion aki a bin 
dilanti despues cu a constata cu tin varios vehiculo cu 
ta ariba caminda publico cu ta causa un molester of 
daña nos medio ambiente door di saca huma preto y/ 
of blanco. 

Conhuntamente cu DTI y DTP a haci varios control ariba 
nos carteranan y a reparti varios multa pa chauffeurnan cu no 
ta cumpli cu articulo 3 lid 1 di LW 

Den total a reparti 17 multa pa diferente vehiculo cu no ta 
cumpli cu ley. Mester tene na cuenta cu bo mester sigui man- 
tene bo vehiculo y haci cambionan necesario riba dje pa evita 
cu sea e ta saca huma preto y/of blanco. 

Pa ley e ta prohibi y Cuerpo Policial Aruba lo sigui y mantene 
e controlnan aki pa evita cu lo sigui daña nos medio ambiente. 

A14 l INTERNACIONAL 


INDONESIA (AP) - Pres- 
ident Joko Widodo a bisa 
cu autoridad tin e situa- 
cion bou control, despues 
cu 6 persona a fayece du- 
rante protesta di simpati- 
santenan di su oposicion 
pa eleccion presidencial 
luna pasa. 

E confrontacion a cuminsa 
diamars anochi, ora cu sos- 
tenedo di oposicion a forsa 
nan mes pa drenta de oficina 
di agencia di supervision di 
eleccion, y a continua desde 
e momento ey. Mas di 2.000 
vehiculo a wordo kima, nan 
a tira piedra y tira ‘molotov 
cocktails’ riba polis, kende pa 
nan defensa tambe a tira gas 
lacrimogeno y bala di rubber. 

Widodo a bisa cu e lo traha 



Seis morto pa protesta na Jakarta 


cu cualkier persona cu kier 
avansa e pais, pero e no ta 
tolera cu ningun hende in- 
terumpi e siguridad, proceso 
democratico y e unidad di e 
nacion. “E gran mayoria a 
acepta e resultado di eleccion. 
“Gen. Prabowo Subianto a 
perde legalmente, y awo ta 
mustrando su color di ber- 
dad.” 

E hefe di polis nacional, Tito 
Karnavian, a bisa cu e per- 
sona cu a muri den protesta 
ta pa motibo di tiramento of 
dispositivo. Autoridad ainda 
ta investigando e causa di e 
morto, y no descartando e 
participacion di persona cu ta 
actua como provocado. “In- 
tencion ta pa crea martir, pa 
asina culpa e funcionarionan 
di siguridad pa crea problema 
publico”, Karnavian a bisa. 


KENYA (AP) - Extrem- 
ista di Islam a explota un 
auto cu un bom, matando 
6 persona. E explosion a 
sosode cerca di e palacio 
presidencial na e capital 
di Somalia, segun infor- 
macion policial. 

Politico Mohamed Hussein a 
bisa AP cu otro 13 persona ta 
herida, y mayoria ta soldaat. E 
grupo extremista di Somalia, 
al- Shabab a asumi respon- 
sabilidad pa e explosion na 
Mogadishu, bisando cu nan 
meta tabata e auto cu tin ofi- 
cial di gobierno. 

E auto cu bom a explota den e 
checkpoint di siguridad cerca 
di e palacio presidencial, ora 
cu soldaat tabata den proceso 
di check e vehiculo cu tabata 
coriendo riba un caminda 


Bom suicida ta mata 6 persona 


principal. Ora explosion a 
pasa, hende den e area a cum- 
insa core rond. 

Grupo al- Qaida, en conex- 
ion cu al-Shabab, ta realisa cu 
frecuencia e tipo di explosion 
aki cerca di e capital unda e 
edificio presidencial ta, y e 
hotel cu frecuencia ta wordo 
bishita pa oficial di gobierno 
y turista. 

“Den pasado, mi mes a wor- 
do herida den area aki, awe 
mi yiu ta esun cu a muri den 
atake cu a destrui mi cas tam- 
be. Esey ta teribel”, testigo 
Madey Ahmed a bisa. 

Meymey di atake, trahado ta 
ocupa pa cuminsa limpiesa 
na e caminda, pa asina kita e 
vehiculo y metal pa por hiba e 
curpa di esunnan cu a fayece 
na su sitio fmal di descanso. 



Homber sospechoso di secuestra mucha di 8 aña 



TEXAX (AP) - Autori- 
dadnan ta bisa cu polis a 
drenta den camber di un 
motel na Texas caminda 
un homber sospecha di a 
secuestra un mucha muhe 
di 8 aña tabata, pero nan 
no a wak e mucha. Mas 
laat a conoce cu e mucha 
a ser haya sano y salbo 
despues di dos ora y na e 
mesun camber di hotel. 

Michael Webb tin cargo di 
secuestro, despues cu auto- 
ridad a bisa cu un mucha a 
wordo secuestra ora e tabata 
cana cu su mama anochi na e 
caya di Forth Worth. E mu- 
cha a wordo haya marduga na 


e motel cerca di Forest Hill. 

Segun informe di Star-Tele- 
gram di Forest Hill, a in- 
teroga e homber despues 
cu un trahado di e motel a 
yama polis, pero ora cu nan 
a bay, no a wak e mucha. E 
agentenan a bolbe banda di 
2or di madruga despues di a 
haya mas informacion, y nan 
a haya e mucha muhe paden 
di e camber. 

Hefe di polis na Forest Hill, 
Dan Dennis, ta bisa cu e de- 
partamento ta investigando e 
maneho di e oficial cu a bay 
e prome biaha, ora a haya e 
yamada anterior. 



Mgfha tambe tin derecho 

Local 

Menu 

3-Course menuAWG 65,- 


For more Info & Reservations www.aqua-grill.com 

Prome anochi informativo tocante prevencion di 
abuso di mucha cu hopi interes 


ORANJESTAD - Arubaanse Padvinders Gilde a or- 
ganisa nan prome anochi informativo cu un sala na 
MFA Paradera bon atendi. A organisa e anochi aki cu 
sosten di Gobierno di Aruba, conhuntamente cu Fun- 
dacion Lissette Gomez, cu a uni forsa pa informa y con- 
scientisa e comunidad di e situacionnan cu por surgi, 
con pa reconoce e señalnan, con pa deal cu esaki y unda 
pa acudi pa ayudo inmediato. 

E anochi a conta cu presentacion di Sra. Carmen Herrera, 
kende a bin cu un elenco di canto y teatro pa den un forma 
divertido por siña e muchanan di 3de klas di scolnan basico. 
E scolnan publico ya ta hayando e tips di lesnan aki cu ta siña 
e muchanan un mensahe hopi fuerte: ‘ningun hende no mag 
mishi cu ningun parti intimo di un mucha’. E ta siña e mucha 
cu na momento cu nan ripara cu tin un situacion asina, pa e 
bisa no, core bay for di e situacion y bay denuncia e persona. 

Tambe tabatin un panel di profesionalnan cu a contesta pre- 
guntanan encuanto di e topico, Sr. Eric Barry di Jeugd en 
Zeden Politie, Mitsy Willems Psycholoog, Dr .June Geerman 
Tromp como dokter di cas y Lila Mackay trahado social. 

Tur hende den barionan, adultonan y hobennan ta keda invita 
pa e proximo encuentronan cu ta tuma luga na: 

MFA Sta.Cruz dia 28 di mei 2019 
MFA Savaneta dia 4 di juni 2019 
MFA Noord dia 11 di juni 2019 
Orario: 7pm 

Nos como comunidad so por stop e silencio y lanta para pa 
proteha nos muchanan. 

Nos muchanan na Aruba ta responsabilidad di nos tur, y door 
di trata e tema aki nos por yuda e futuro di e muchanan, cual 
ta e futuro di Aruba. 

Aruba a demostra talento y creatividad den Festival Arte di Palabra 



ORANJESTAD - Durante fin di siman a tuma lugar 
na Corsou e final di Festival Arte di Palabra ABC 2019, 
den cual huradonan a scoge entre 6 categoria organisa 
pa Fundashon Arte di Palabra. Tabata di 20 aña con- 
secutivo cu Arte di Palabra, competensia literario na 
papiamento pa scol avansa ta tuma luga. 

Tambe durante e evento aki a rindi homenahe na algun balu- 
arte cu ta duna un contribucion balioso na nos idioma Papia- 
mento, y e aña aki, e Tapushi Literario a bay pa e siguiente 
personanan: Sra. Miriam Rosel-Koolman di Aruba, Sr. Ub- 
aldo Anthony di Boneiro y Sra. Renate Joe, Sr. Cesar Palacios 
y Sr. Arthur Tjin-Kon-Fat di Corsou. 

Na fmal di e programa, e delegacion di Aruba bao di direccion 
di drs. Siegfried Dumfries, director di DCAy e delegacion di 
di Boneiro bao di guia di Sr. Johnny Leoneta di SKAL, a ricibi 
e buki di hubileo Potpuri Arte di Palabra 2019. 

E participantenan di Aruba a duna un bon competencia y a 
cay tambe den premiacion, den categoria B di poesia origi- 
nal di klas 1 -2, e hoben Loui-Angelo Bislick di Colegio San 
Antonio a termina na di tercer lugar. Den categoria C poe- 
sia original klas 3- 6, e hoben Rafael Garcia alumno di Mon 
Plaisir College a termina na di tercer lugar. Den categoria E 
cuento original, e hoben Cayley Figarao alumno di John Wes- 
ley a termina na di segundo lugar. 

Minister di Cultura, Xiomara Ruiz-Maduro, ta felicita tur e 
partipantenan y specialmente e ganadonan, pa duna un tre- 
mendo competencia y representa nos pais dignamente dem- 
ostrando talento y creatividad, promoviendo nos idioma Pa- 
piamento. Un danki tambe na DCA y tur esnan cu a guia y 
prepara nos participantenan. 

Parehanan di Fundacion Family First Aruba a ricibi lectura di Sharleen Tromp 


ORANJESTAD - Recientemente Sharleen Tromp a 
keda invita pa duna lectura na curso di pareha riba 
plataforma di famia di Fundacion Family First, Conoce 
bo Pareha 2019. 

“Locual cu tabata notabel ta cu durante di e lectura cursis- 
tanan individual, a haya manera un conviccion di nan mesun 
personalidad, pero tambe nan a reconoce e personalidad di 
nan pareha. E tabata hopi fructifero paso na a keda cu hamber 
pa haya sa mas, ya cu esaki a yudanan compronde otro. Locual 
mi a experiencia, ta con compatibel e parehanan ta cu otro, sin 
cu nan sa. Nan mes a experiencia con cierto di e debilidadnan 
di uno, ta e fortalesa di e otro. Y con berdaderamente nan ta 
un (1) ekipo si nan capitalisa riba e puntonan fuerte di cada 
uno,” sra Tromp ta conta. 

Cursista Erilu Arcaya cu a participa na e lectura a bisa, “Wauw 
despues di a scucha e material y a haci e test cu nos mester a 
haci, mi a realisa cu ta pa e motibo aki mi ta haci cierto cosnan 
y mi ta pensa di cierto manera. A pesar cu mi ta eynan cu mi 
pareha pa nos como pareha, mi a hasta pensa hopi riba mi yiu 
grandi. Sharleen a splica hopi great y hopi relacional unda el 
a conta su propio retonan den pasado y con e mes a cambia. 
Su informacion tabata hopi valioso pa mi como pareha. Pero 
tambe como mama. Ami cu mi pareha ta ful opuesto, pero 
esaki a duna un bista con pa maneha esaki di forma cu lo fun- 
ciona pa nos.” 

“Ami a hay’e hopi bon mes, e material di personalidad ta duna 
bo un otro perspectiva di bo pareha, kiermen cierto cosnan cu 
mi tabata considera como negativo den mi pareha, mi a siña 
wak nan como parti di su personalidad. Cosnan cu, nos cada 
un di nos, tabata te hasta rabia di mira den otro, awor nos no 
ta rabia mas pasobra nos a logra compronde cu esaki ta parti di 
e caracteristica natural,” cursista sra. Rafael a bisa. 

E material di tipo di personalidad ta un herment cu ta duna 
individuonan conocemento pa por identifica nan puntonan 
fuerte, como debil y di esunnan rond di nan tambe pa asina 
crea relacionnan sano, reconoce cu nan punto di bista no nec- 
esariamente ta esun corecto y pa asina por ta exitoso den nan 
relacionnan, como tambe, ora di traha den ekipo. 

Ewan ta gana etapa 11; Conti ta keda cu jersey ros na Giro 




NOVI LIGURE, Italia 
(AP) — Caleb Ewan di 
Australia a core na victo- 
ria den etapa 11 di Giro 
d’Italia ayera, mientras cu 
e ciclista Italiano, Valerio 
Conti, a keda como lider 
general. 

Ewan, kende ta core pa Lot- 
to-Soudal, a pasa Arnaud De- 
mare y Pascal Ackerman den 
un sprint na fmal di e ruta 
plat di 221km, for di Capri te 
na Novi Ligure. 

“Mi team a haci tremendo 
trabou pa mantene mi den 
posicion pa e ultimo 30km”, 
Ewan a bisa. “Mi ta kere Pas- 
cal a bay un tiki trempan. Mi 
a warda, calcula mi tempo, y 
ora mi a sinti prepara, mi a 
bay.” 


Tabata e segundo victoria den 
e Giro e aña aki pa Ewan, di 
24 aña di edad, kende tambe 
a gana e sprint na fmal di e di 
ocho etapa, esun mas largo, 
diasabra. 

Conti a keda 1 minuut, 50 


seconde dilanti di ciclista 
Slovenio, Primoz Roglic, 
kende ta un di e faboritonan, 
y 2:21 dilandi di Nans Peters 
di Francia. 

Tabata e di dos ruta comple- 


tamente plat consecutivo, 
prome cu Giro bay den e 
Alpes pa e di 12 etapa mañan. 
E ruta di 158km for di Cu- 
neo te na Pinerolo ta inclui 
e prome subida di categoria 
uno di e carera e aña aki, ora e 


bay Montoso. 

Conti a bisti e jersey ros desde 
cu a caba na di dos luga den 
etapa seis diahuebs ultimo. 

E Giro ta caba dia 2 di juni na 
Verona. 


Yelich fuera di lineup atrobe cu espasmo di lomba 


MILWAUKEE (AP) —NL 
MVP Christian Yelich a 
wordo elimina for di e 
lineup di Milwaukee con- 
tra Cincinnati pa di dos 
dia consecutivo, pa mo- 
tibo di espasmo di lomba. 

“E1 a mehora awe”, manager 
di Brewers, Craig Counsell, 
a bisa ayera. “Nos lo haci un 
cantidad di tratamento awe y 
mira con e ta. E dia off ma- 
ñan ta un factor den tur esaki. 
Nos lo mira kico nos tin dia- 
bierna.” 

Yelich ta lidera e liganan may- 
or cu 19 home run y ta bati- 
ando .325 cu 41 RBI den 44 
wega, incluyendo 42 start. 



E1 a perde parti di shete wega 
e temporada aki pa problema 
cu limba, y tambe a perde 
parti di e temporada aki. 

“Mi no ta kere cu cronico ta 
e palabra corecto”, Coun- 
sell a bisa. “Su lomba ta un 
problema, pero esaki no ta 
un problema structural. E tin 
problema cu musculo den su 
lomba, pero nan ta lesion a 
corto plaso. Esey, pa mi, no 
ta caracterisacion cronico. Ta 
algo cu e lo tin cu maneha 
activamente. Esaki ta cos- 
nan chikito cu ta costando e 
un dia aki, un dia aya. No ta 
preocupante pa mi.” 

Hernán Pérez a reemplasa 
Yelich. 


Caparros no lo keda como coach pa proximo temporada 


MADRID (AP) — Sevilla 
ta bisa cu Joaquin Capar- 
ros no lo ta e coach di e 
team proximo temporada. 

E club Spaño ata bisa cu Ca- 
parros lo keda vincula cu e 
team pero den un posicion 
diferente, cu lo wordo anun- 
cia den futuro. 

E ex- director di sport a 
coach Sevilla desde cu a re- 
emplasa Paolo Manchin, 
kende a wordo despedi na 
maart, liderando e club na 


di seis luga den Liga Spaño y 
un spot den Europa League. 
Caparros tambe tabata a cargo 
di Sevilla pa e ultimo parti di 
ultimo temporada, despues 
cu coach Italiano, Vincenzo 
Montella, a wordo despedi. 

Caparros, di 63 aña di edad, 
luna pasa a anuncia cu e ta- 
bata luchando cu leucemia 
cronico, pero por sigui traha 
normalmente cu e club. 
E1 a coach Sevilla den un to- 
tal di 241 partido, mas cu cu- 
alkier otro coach. 

FIFA ta mantene 32 team pa Mundial 2022, rechasando expansion 




SUIZA (AP) - FIFA a 
elimina plan pa expande e 
Mundial Qatar 2022 na 48 
pais, dicidiendo ayera pa 
mantene 32 pais, pa moti- 
bo di e complehidad polit- 
ico y logistico di uza otro 
nacion di Golfo Persa. 

Speransa di presidente di 
FIFA, Gianni Infantino, di 
expande e prome Mundial 
den Medio Este den e region 
a wordo afecta pa e crisis dip- 
lomatico regional, y e deman- 
danan di e cuerpo gobernante 
riba paisnan anfitrion pa ad- 
heri na su rekerimentonan 
di derechonan laboral y hu- 
mano. Esey ta nifica cu Mun- 
dial no lo expande te 2026, 
cu FIFA ya caba aprobando 
un formato cu 48 team pa e 
torneo aki na Merca, Canada 
y Mexico. 

Un reunion di conseho di 
FIFA na maart a autorisa In- 
fantino pa traha cu Qatar pa 
mira si tabata posibel pa uza 
sikiera un pais mas den e re- 
gion pa acomoda 16 partido 


adicional y presenta un pro- 
puesta durante reunionnan 
najuni. 

“Despues di un consulta 
comprensivo y extenso cu 
participacion di tur stake- 
holdere relevante, a wordo 
conclui cu bou di e circun- 
stancianan actual, un propu- 
esta no por wordo haci awo”, 
FIFA a bisa den un declara- 
cion. 

Un reporte interno di FIFA 
ya caba a conclui cu Emirato 
Arabe Uni, Bahrain y Saudi 
Arabia no por uni como co- 
anfitrion a menos cu nan res- 


taura lasonan economico y di 
biahe cu Qatar, cual a wordo 
corta dos aña pasa. 

E crisis diplomatico regional 
a laga e paisnan neutral, Ku- 
wait y Oman, como e unico 
opcion viabel. Oman a bisa 
cu no kier tene weganan di 
Mundial. Infantino a bishita 
Kuwait luna pasa den un 
intento pa persuadi nan pa 
tene weganan na 2022. Pero 
FIFA awo a conclui cu e falta 
tempo pa prepara un pais pa 
ta anfitrion di e weganan adi- 
cional. 

Na Kuwait, Jaber al-Ahmad 


International Stadium tin 
60mil asiento, y e capacidad 
na Sabah al-Salem Stadium ta 
apenas 26,000. Ambos sitio lo 
rekeri mehoracion pa wordo 
uza pa Mundial, poniendo e 
enfoke riba condicionnan y 
derechonan laboral. 

Secretario general di FIFA, 
Fatma Samoura, a skirbi na 
activistanan di derechonan 
humano luna pasa pa ofrece 
siguransa cu lo tin ‘un evalu- 
acion di riesgonan pa dere- 
chonan humano y oportuni- 
dadnan potencial asocia cu 
posibel expansion’. 


Qatar tin un exension cu ta 
permiti stranheronan pa bebe 
alcohol, pero Kuwait tin un 
prohibicion completo cu lo 
ta problematico pa FIFA, cu 
tin Budweiser como sponsor 
principal. FIFA ya caba mes- 
ter a adapta pa hiba su tor- 
neo na Medio Este pa prome 
biaha. Mientras cu Qatar a 
gana un voto na 2010 a base 
di tene un Mundial na juni- 
juli, FIFA a cambia e torneo 
for di su slot usual pa motibo 
di calor pisa di berano, na dia 
21 di november pa dia 18 di 
december. 


Coach di track Olimpico prohibi pa 10 aña pa corupcion 


KENYA (AP) - Coach di 
team di track di Kenya, 
kende a wordo manda cas 
for di Olimpiada 2016, a 
wordo prohibi pa 10 aña 
ayera, pa busca un sobor- 
no di $12,000 pa yuda atle- 
tanan pasa test di doping. 

Michael Rotich a wordo pro- 
hibi pa e board di etica di 
IAAF, despues di un inves- 
tigacion di tres aña, impulsa 
pa un accion encubierto di 
corant Britanico, The Sun- 
day Times. Tambe el a wordo 
ordena pa paga un multa di 
$5,000 y tambe $14,000 den 
costo di procedura. 

Den un video revela pa e 
corant durante Olimpiada di 
Rio de Janeiro, Rotich a pidi 



é 


reporteronan encubierto pa 
e placa, pa yuda un grupo di 
coredo Britanico dope cu 
EPO y keda sin castigo den e 
region na Kenya unda e taba- 
ta e oficial senior di track. Pa 
haci esey, e lo duna nan aviso 
adelanta di cualkier test di 


droga. “Ora mi tin interes, mi 
lo haya manera pa haci esey”, 
Rotich a bisa reporteronan. 

E reporteronan encubierto a 
posa como e coach y manager 
di un grupo ficticio di atleta, 
y no a tuma luga ningun dop- 
ing. 

Pero e video a wordo lansa 
despues di un serie di scandal 
di doping y corupcion invo- 
lucrando atletanan di perfil 
halto y oficialnan senior. 
Rotich a wordo filma hun- 
to cu otro homber di Ke- 
nya, identifica como Joseph 
Mwangi, kende a bisa cu e 
por provee e substancia pro- 
hibi EPO na atletanan unabes 
nan ta na Kenya. A graba tres 
video di Rotich reuniendo cu 
e reporteronan na januari y 


februari 2016. 

Den nan, Rotich a bisa cu e 
por uza su influencia den e 
region famoso pa training 
den e Rift Valley di Kenya pa 
haya sa cuando oficialnan di 
control tabatin plan di test e 
atletanan Britanico. 

Rotich a bisa cu e tabatin 
confiansa cu e testernan lo 
cumpli, y cu e lo duna e atle- 
tanan Britanico un aviso di 
12 ora pa cualkier test, per- 
mitiendo nan oportunidad 
di purba di limpia cualkier 
substancia prohibi for di nan 
sistema. Test di doping fuera 
di competencia tin como 
meta sorprende atletanan pa 
asina nan no por tuma accion 
pa evita deteccion. 

Den e caso di IAAF aki, 


Rotich a bisa cu e tabata uni- 
camente colectando informa- 
cion di corupcion pa hiba au- 
toridad. E defensa ey a wordo 
rechasa pa e tres miembro di 
e panel di etica. 

Maske accion di Rotich no 
a hiba na ningun doping, e 
presencia di aviso pa test na 
Kenya a cay bou mas scruti- 
nio den e caso di ex- campe- 
on Olimpico di l,500m, As- 
bel Kiprop. E1 a admiti cu 
el a ricibi aviso di un test di 
doping na Kenya fin di 2017. 
Kiprop tambe a admiti di paga 
e oficial di control di doping 
un suma chikito di placa, cual 
el a sugeri ta comun na Ke- 
nya. Kiprop a test positivo pa 
EPO, y a wordo prohibi pa 4 
aña. 

Resultado di IFCA ABC Tour Dutch Caribbean Windsurf Championship 




ORANJESTAD - Durante fin di siman ultimo e segun- 
do stop di e IFCA ABC Tour Dutch Caribbean Cham- 
pionship a cuminsa cu 32 atleta. 

Condicionnan di biento tawata fuerte cu 25 nudo den mainta cu 
4 eliminacion. Pa merdia e condicion di biento a subi pa 30 nudo 
cual condicion a haci e careda un tiki mas dificil pa e windsurf- 
istanan por a logra termina e ultimo 6 eliminacionnan pa e dia. 
Algun di e atletanan cu tawata tin posicion di po- 
dium manera Nigel Hart di Bonaire (NB-65) tawa- 
ta tin menos bon suerte y a kibra e punta di su mast 
cual ta pone recuperacion di su posicion mas dificil. 
Un atleta hoben y talentoso di Curaçao, Kaj Rozeboom cu sol- 
amente 12 aña di edad a competi den e categoria Under 15 de- 
mostrando su talento y logra resultadonan cu e guy grandinan. 
Diadomingo, e mainta a cuminsa cu biento entre 20 pa 25 
nudo cu un total di 4 eliminacion y un careda fmal caminda 
tur atleta di tur categoria di tur isla ABC a surf hunto den un 
atmosfera amistoso y positivo. E evento IFCA ABC Dutch 
Caribbean Tour ta brinda e oportunidad na e atletanan di e isla 
pa experiencia un atmosfera competitivo adelanta y ta prepara 
e atletanan pa e campeonatonan internacional. 

Resultado categoria Under 15: 

le luga: Floris Kaffener (Aruba) 

2o luga: Toon Haathuis (Aruba) 

3er luga: Kaj Rozeboom (Curaçao) 

Under 17: 

le luga: Terence Clappers (Bonaire) 

2o luga: Boris van Noort (Curaçao) 

3er luga: Jaydan Saladin (Aruba) 

Categoria Women: 

le luga: Carmen Geelkens (Aruba) 

2o luga: Zara Rozeboom (Curaçao) 

3er luga: Maxime Ingwersen (Aruba) 

Categoria Youth Under 21: 

le luga: Nathan Westera (Aruba) 

2o luga: Tom de Vries (Aruba) 

3er luga: Jay-Anthony Nicolaas (Bonaire) 

Categoria Men Open: 

le luga: Malik Hoveling (Aruba) 

2o luga: Arthur van Aalst (Curaçao) 

3er luga: Woldemar Tedder (Curaçao) 

E ultimo stop di e IFCA ABC Tour Dutch Caribbean lo ta 
na Bonaire e fin di siman aki di 24 pa 26 di mei. Premiacion 
y Awards lo ser otorga oficialmente door di IFCA na e gana- 
donan di e DUTCH Caribbean Championship na Bonaire. 
Windracers Club Aruba ta gradici tur e sponsornan y bolun- 
tarionan cu a haci e IFCA ABC Aruba Tour posibel. 

Parlamentario Edgard Vrolijk (MEP): 

‘Diabierna awor pueblo lo disfruta di apertura di Olimpiada Escolar’ 


ORANJESTAD - Mañan, 
diabierna dia 24 mei, un 
biaha mas pueblo lo dis- 
fruta di apertura di Olim- 
piada Escolar, unda cu 
durante Gabinete Nel- 
son Oduber e olimpiada 
tabata carga e nomber 
original ,cu ta Olimpiada 
Escolar Betico Croes, y cu 
den su siguiente edicion 
ami como representante 
di pueblo lo kier wak un 
biaha mas. 

Mi ta contento si cu nos 
Minister di Deporte, Dangui 
Oduber, a percura pa esaki 
den un corto tempo ser re- 
alisa . 

E deseo di mi persona cu mi 
a vocifera den campaña, pero 
tambe ta den nos programa di 
MEP, a ser concretisa door di 
nos Minister di Deporte. Ta 
yena mi cu alegria cu tiki tiki 
nos ta cumpli cu locual nos a 
priminti. Nos no t’ey ainda 
unda nos kier ta, pero nos ta 
sigui traha pa yega ey. 


Bao Gabinete Eman 1 y 2 a 
cuminsa na kita e nomber di 
Betico Croes, y lentamente a 
percura p’esaki ser kita com- 
pletamente. Y esaki sigur ta di 
lamenta, pasobra esaki tabata 
un evento grandi cu ta trece 
hobennan pa competi sana- 
mente, y ta crea e posibilidad 
di scolnan por luci tambe riba 
nan programa deportivo es- 
colar. Nos tin di siña ora algo 
ta bon cu mester manten’e y 
percura pa mehoracion, y no 
kita un nomber pa capricho 
politico, pasobra e nomber 
aki tabata molestia nan. 

Pa mi persona, cu semper a 
sa di participa na esaki dedi- 
cando hopi tempo na prepara 
nos atletanan pa duna nan 
maximo y pa mercadea un 
programa deportivo escolar 
di Cacique Macuarima, taba- 
ta hopi demotivante ora cu a 
termina cu e olimpiada, debi 
cu esaki tabata e momento 
cu nos muchanan por a de- 
mostra nan talento deportivo 
pa tur hende wak y demostra 


esaki ganando varios titulo, 
pa locual ta trata e deporte 
di volleyball, y tambe tabata 
momentonan unda mayor- 
nan por tabata cu nan yiunan 
of por a sigui esaki pa medio 
di Telearuba. Olimpiada es- 
colar pa hopi mucha ta un 
momento cu nan no lo lubida 
nunca mas. 

E edicion aki di Olimpiada 
Escolar ta e comienso, y sigur 
di awo caba mester cuminsa 
prepara pa e siguiente, unda 
mester percura pa esaki ta 
mas grandi y percura pa con- 
huntamente cu e programa 
pa deporte despues di scol, 
mester conoce mas participa- 
cion di scolnan p’asina eleva e 
nivel di competencia. 

Pa termina, mi tin di gradici 
Minister Dangui Oduber pa 
su esfuerso pa por haci Olim- 
piada Escolar (Betico Croes) 
un realidad un biaha mas. Y 
sigur di mi parti mi ta desea 
tur scol participante y atleta- 
nan tur clase di exito. 



Parlamentario Michael Lampe (AVP): 

‘Banco central ta confirma: gobierno a bira mas rico y pueblo a bira mas pober’ 



ORANJESTAD - E ultimo 
rapport emiti pa Banco 
Central di Aruba rela- 
ciona cu e desaroyo eco- 
nomico di e pais, ta con- 
firma un hecho palpabel, 
esta cu gabinete Wever 
Croes ta sigui enrikece su 
mes cu medidanan miyo- 
nario riba lomba di pueb- 
lo, mientras cu pueblo di 
Aruba mes a birando mas 
pober. 

Parlamenario Michael Lampe 
di fraccion di AVP ta mustra 
cu e rapport di Banco Cen- 
tral riba e ‘Consumer Con- 
fidence Survey’ ta confirma 
algo cu tur hende sa, pero 
cu gabinete Wever-Croes no 
kier mira. 

“Gabinete Wever-Croes lo 
bay pa historia como un go- 
bierno cu a priminti pueblo 
hopi cos bunita, a haci hopi 
promesa na pueblo, pero 
ora cu nan a tuma mando di 
e pais, tur promesa a wordo 
bari for di mesa y pueblo a 
conoce un gobierno sin sen- 
timento pa pueblo. 

Aki nos tin un prome min- 
ister Evelyn Wever-Croes, 
kende durante formacion di 
su gobierno, a sigura pueblo 
cu su gobierno lo drecha e 
situacion fmanciero di e pais 


sin cu mester tuma medida, 
pero e prome accion grandi 
cu el a tuma, ta di aumenta 
BBO y introduci otro medi- 
danan contra pueblo. 

Medidanan necesario di 
un gobierno cu a drenta pa 
goberna sin vision, sin un 
programa adecuado pa sirbi 
interes di pueblo, contando 
cantidad di storia riba mega 
debe, pero cu na fmal di 
cuenta a bin resulta cu tabata 


storianan mventa. 

E ponencianan di Banco 
Central no tabata un sorpre- 
sa, ya cu for di 2018 caba e in- 
stituto aki a bin ta mustrando 
cu, entre otro, economia di 
pais Aruba ta den un rece- 
sion, y cu e poder di compra 
di ciudadanonan a bay atras, y 
cu sector priva no ta haya cu 
tin un clima economico ad- 
ecuado pa haci inversionnan 
grandi. 


E ultimo rapport aki di BC 
a bolbe señala cu pueblo 
tambe a perde confiansa den 
e maneho di gobierno, cu 
e situacion ta birando hopi 
precario, cu pueblo ta sinti 
efecto di un maneho sin pie- 
dad di gabinete Wever-Croes, 
tur dia den aumento di costo 
di bida. 

Aumento di BBO caba a per- 
cura pa tremendo inflacion, 
cosnan a bira caro y for di 
momento cu gobierno a di- 
cidi di comercientenan no 
mag di pone e cobransa di 
BBO mas riba recibo, esaki 
tabata señal cla cu pueblo no 
por mira kico ta pasando cu 
su placa. 

Fuera cu e rapport di Ban- 
co Central, ta mustra riba 
e desconfiansa grandi cu ta 
bibando den pueblo, na mes 
momento e ta mustra algo 
mas serio, ya cu e perspec- 
tivanan pa futuro ta mustra di 
lo sigui empeora, y cu pueblo 
lo sigui bay atras a base di e 
maneho economico di e ac- 
tual gobierno. 

A pesar di tur esaki, a pesar 
cu gobierno ta rancando pa 
2019 un suma di 270 miyon 
for di cartera di pueblo, tanto 
prome minister como minis- 
ter di fmansa ta papia cu cos 
lo drecha, cu aki dos luna 


pueblo lo sinti e alivio cu a 
wordo priminti pa e gabinete 
actual. 

Sinembargo, aki nos tin cu 
remarca cu gabinete Wever- 
Croes ta sigui duna pueblo 
speransa falso, speransa cu 
no a speransa, alivio cu no ta 
alivio, ya cu e di dos fase di e 
reforma fiscal ta na caminda 
pa parlamento, y pueblo lo 
tin cu bay perde mas placa for 
di su cartera. 

Fuera di e reforma fiscal, 
dentro di poco lo bin e ley 
pa cobransa pa pikimento di 
sushi na cas, cu tambe ta bay 
tin efecto riba e presupuesto 
di casnan di famia, kendenan 
ya caba a wordo sorprende 
ultimo dianan, cu cobransa 
adicional di grondbelasting. 

Banco Central su rapport a 
mustra hopi pesimismo pa 
e situacion economico di e 
pais, y aki mi tin cu mustra 
cu mientras cu gobierno ta 
birando mas rico, mientras su 
aliadonan rond di dje, spon- 
sornan di campaña, amigo 
y famianan si ta bay dilanti 
economicamente, gran parti 
di nos pueblo lo bay enfrenta 
situacionnan economico mas 
dificil, mas delicado caminda 
placa no ta bay yega pa atende 
cu gastonan di cas y gastonan 
general,” Lampe a declara. 

Plataforma Hobennan Profesional orguyoso di nan asistencia 

Eleccion di Parlamento Europeo: Un derecho cu a lucha pe! 





ORANJESTAD - Gerrit Croes, di 
Plataforma Hobennan Profesional, 
a bisa durante votacion tumando 
luga pa Parlamento Europeo, cu 
pa nan ta un honor di por haci uzo 
di nan derecho di voto pa scoge un 
miembro di Parlamento Europeo. 

Enfatisando riba e hecho cu na aña 
2006, dos ciudadano Hulandes biba na 
Aruba, esta mr. Mike Eman y Benny 
Sevinger a yega te na Corte Europeo 
cu e pregunta hudicial, pakico esunnan 
cu nacionalidad Hulandes biba por 
ehempel na Aruba lo no por a haci uzo di 
nan derecho di voto pa eligi un miembro 
pa Parlamento Europeo. A trata e caso 
aki, y a sali na fabor di esunnan cu ta 
biba den e area di Caribe, y awe ta forma 
parti di hurisprudencia, caminda cu tur 
studiantenan di derecho ta siña. 

Cu esaki, Croes a bisa cu e ta un derecho 
cu a bringa p’e, tur ciudadano por 
haci uzo di e derecho aki di scoge un 
miembro pa Parlamento Europeo. 

Ideal lo tabata si algun dia nos lo tin 
un Arubiano, yiu di tera, tambe riba 
lista pa por tin como escogencia como 
Parlamentario. Un ehempel mas recien 
di e balor agrega di e derecho aki ta e 
fondo Europeo di enseñansa, caminda 
Parlamentarionan tin di bisa riba e 
diferente fondonan cu pais Aruba, Sint 
Maarten of Corsou por bin na remarca 
p’e, pero tambe e representacion di 
esaki. Sumamente importante pa nos 
tin un bos cu lo mester resona pa nos 
islanan den reino. 


Parlamentario Alan Howell (POR): 

‘Tur hende merece ta feliz’ 


ORANJESTAD - Alan 
Howell tin e deseo pa nos 
tur por ta feliz, y un peti- 
cion cu el a bin ta haya for 
di hopi ciudadano for di 
momento cu el a drenta 
Parlamento, ta pa e ciu- 
dadanonan bibando den 
e asina yama ‘casnan di 
pueblo’ por bin na remar- 
ca pa cumpra nan cas. 

E ciudadanonan aki, cual 
varios di nan ta bibando pa 
hopi aña den e cas, ta bus- 
cando tur forma posibel pa 
por cumpra e cas cu nan ta 
bibando aden prome cu nan 
baha cu pension, of prome cu 
nan cera nan wowo, y asina 
nan por tin nan propio cas. 

Howell a indica cu den pre- 
guntanan haci na Minister 
Otmar Oduber, e mandatario 
a contest’e cu e ta trahando 
duro riba e Landsverordening 
cu mester yega Parlamento. 
Asina esaki yega, parlamen- 
tarionan por aprob’e, y asina 



den corto tempo por duna e 
bon noticia na tur ciudadano 
cu ta bibando pa hopi aña den 
casnan di pueblo, cu nan por 
bin na remarca pa cumpra 
nan propio cas. 

“Mi mes ta sumamente con- 
tento cu e informacion aki, 
mirando cu ta un preocupa- 
cion cu ta reina den pueblo 
pa hopi aña, y mi ta na altura 
cu den gobernacion anterior 
e no a haya prioridad, y den 
e gobernacion aki nos mester 
pone e tema aki como prio- 
ridad. Ta hopi importante pa 
nos hendenan por tin e opor- 
tunidad pa cumpra y tin nan 
mesun cas”, parlamentario di 
POR a duna di conoce. 

E1 a agrega cu e ta bay bringa 
duro pa zorg cu esaki bira un 
realidad, y dentro di poco lo 
yega Parlamento y a haci e 
peticion na tur su coleganan 
parlamentario pa sostene e 
Landsverordening aki, pa por 
haci nos hendenan contento 
y feliz. 

Lider di fraccionAVP, Marlon Sneek: 

‘Gobierno ta ranca 14.5 miyon na Grondbelasting di pueblo!’ 

trola nan recibo pa realisa cu 
ningun momento nan a haya 
25% di rebaho. 

Nos a haya diferente persona 
cu en berdad a haya rebaho, 
pero di 20 of 30 florin, y me- 
sun grupo aki ta e grupo di 
clase media cu e aumento 
di BBO ta dal mas duro, cu 
subida di accijns, subida di 
accijns riba gasolin ta dal mas 
duro, ya cu ta hendenan cu 
tin un tiki mas, kendenan a 
traha un cas c’un tiki mas ba- 
lor kendenan awe tin cu paga 
mas. 

Nan ta pagando mas na 
grondbelasting y e rebaho cu 
gobierno ta duna no ta nin- 
gun rebaho y esaki ta e ber- 
dad cu pueblo ta biba cune 
awendia, un realidad di un 
gobierno cu den cada un cos 
cu el a haci, no por papia e 
berdad cu pueblo. 

Con gobierno por hustifica 
cu e hendenan aki a haya un 
rebaho pero gobierno ta bay 
cobra 14.5 miyon florin mas 
den su caha,” Sneek a declara. 


ORANJESTAD - Si nos 
introduci un meter di 
mentira aki na Aruba, 
sigur ora prome minister 
Evelyn Wever-Croes pa- 
pia, esaki lo a rementa dia 
bieu. 

Lider di fraccion di AVP 
den Parlamento, sr. Mar- 
lon Sneek, a mustra cu 
ta increibel e curashi di 
Premier di Aruba, kende 
ta dirigi su mes na pueb- 
lo, tratando na convence 
henter pueblo, cu e me- 
dida di su gobierno pa au- 
menta grondbelasting, ta 
na beneficio di pueblo. 

“Prome minister Wever- 
Croes ta asina confia cu e 
por convence tur hende, cu 
su gobierno ta bay ranca 14.5 
miyon florin adicional for di 
pueblo su cartera cu grond- 
belasting, pero cu esaki no ta 
afecta ningun hende. 

Pa algun tempo caba partido 
AVP a bin ta duna informa- 
cion di e reforma fiscal di 
gabinete Wever-Croes, ca- 
minda gobierno pa 2019 ta 
bay saca 270 miyon florin mas 
di saco di pueblo y e manda- 
tario ta insisti cu pueblo mes- 
ter ta contento y satisfecho. 
Tur hende ta realisa nan mes 
cu ora gobierno rancando 
270 miyon for di pueblo, es- 
aki lo tin un efecto den caha 
di gobierno, cu na su turno 
lo ta destina pa sirbi interes 


di Triends and more than 
friends’ di e gobierno aki.No 
tin inversion tumando luga 
di e gobierno aki, no tin ben- 
eficio pa pueblo cu por yuda 
alivia e presion di medidanan 
cu gabinete Wever-Croes a 
bin ta sutando pueblo cune, 
pero pa prome minister, 
pueblo mester ta contento cu 
su gobierno. 

Pa algun luna caba, fraccion 
di AVP a bin ta mustrando 
cu gabinete Wever-Croes a 
dicidi di hinca man den cart- 
era di pueblo pa haya 270 mi- 
yon, cu ta 10 miyon na acci- 
jns, otro 10 miyon na accijns 
riba gasolin, 14.5 miyon riba 
grondbelasting, 16.5 miyon 
como sin tax, cu ainda tin cu 
bin, 87 miyon cu e BAZV y 
130 miyon for di e asina yama 
crisisheffing. 

Ta placa extra den caha cu 
gabinete Wever-Croes ta haya 
compara cu gabinete Mike 
Eman II tabata ricibi, pero 
mientras cu ta ranca placa 
di pueblo, no tin beneficio 
algun pa pueblo, cu ta mira 
su poder di compra bayendo 
atras tur dia. 

Miyones extra cu gabinete 
Wever-Croes ta ranca pa fi- 
nancia su maneho, pa cumpli 
cu Triends and more than 
friends’, mientras cu pueblo 
ta sigui pasa di un problema 
pa otro pa pone cuminda riba 


mesa y cumpli cu su gas- 
tonan. 

Segun prome minister, 12 
mil persona lo no bay paga 
grondbelasting mas, y ora ta 
papia di 12 mil persona, nos 
ta papia di un cas cu balor di 
120 mil florin, y ora cu nos 
coy e prijs averahe awendia 
pa meter cuadra di un cas di 
120 mil florin, e cas mester 
ta di un grandura di 60 meter 
cuadra, pues un apartamento, 
ya cu e prijs pa meter cuadra 
ta ser calcula na 2000 florin. 
Cuanto hende riba e pida ba- 
ranca aki tin un cas cu a bal 
menos 120 mil florin? 

E hendenan cu ta bay den e 
categoria aki ta hendenan cu 
tin un cas di pueblo, y aki no 
ta nan ta pag’e, pero ta FCCA 
ta paga esaki, ya cu nan ta 
huur e casnan aki y sin nan a 
cumpra e casnan aki, ta sigur 
cu nan a pasa e suma aki. 

Gabinete Wever-Croes ta 
bisa cu 18 mil persona lo 
haya un rebaho, pues 12 mil 
lo no paga, 18 mil lo haya un 
rebaho, pa un total di 30 mil 
persona; pero en realidad tin 
22 mil parcela di erfpacht tin 
na Aruba. 

Pues por mira con gobierno 
ta gañando pueblo cu e ci- 
franan aki, y esunnan cu a 
haya descuento, gobierno ta 
papia di un descuento di 25% 
y lo ta bon pa tur hende con- 


Nobena na Spirito Santo 2019 


ORANJESTAD - Manera 
nos sa cu e dianan ta acer- 
cando p’e fiesta di Pente- 
coste, Spirito Santo. 

Nos Nobena na Spirito 
Santo ta bay cuminsa dia 
31 mei y ta caba dia 8 juni 
proximo. 

Tur ta tuma luga den Misa 


Santa Anna na Noord. 

31 mei ta cuminsa 5.30pm 
sigui p’e Santo Sacrificio di 
misa 6.30pm. 

1 juni ta cuminsa 6or sigui 
p’e Santo Sacrificio di misa 
7or. 

2 juni ta cuminsa 5or atardi 
sigui p’e Santo Sacrificio di 
misa 6or. 

Dia 3, 5, 6 y 7 juni ta cuminsa 
5.30 atardi sigui p’e Santo 
Sacrificio di misa 6.30pm. 

4 juni cu ta diamars ta cum- 
insa 6 or y ora Pastoor caba 
di haci misa na Alto Vista e ta 
bin ricibi nos. 

Dia 9 juni, cu t’ e fiesta mes 
di Pentecoste, misa solem lo 
tuma luga 6or di atardi. 

Bini uno bini tur p’asina nos 
por celebra e fiesta di Pente- 
coste den grandi, e nacemen- 
to di nos Iglesia. 





facebook.com/bondianoticia 

Reunion General di OPPA bon atendi, interactivo y placentero 



ORANJESTAD - Diado- 
mingo ultimo 19 di mei, 
Organisacion di Pensio- 
nado Publico Arubano 
(OPPA) a tene su prome 


Reunion General pa e aña 
aki den Centro Deportivo 
Franklyn Bareño na Pie- 
dra Plat. E reunion a cum- 
insa 9’or di mainta y a ter- 


mina l’or di atardi cu un 
sonrisa di satisfaccion riba 
cara di tur miembro pre- 
sente, pasobra e reunion a 
bay den un ambiente hopi 


ameno. 

Pa e miembronan di OPPA 
e Reunion General no ta un 
reunion mas, sino un salida 
agradabel riba un diadomin- 
go mainta pa topa cu otro y 
pasa bon. 

E reunionnan di OPPA ta 
hayando un asistencia grandi 
di su miembronan, paso- 
bra e directiva ta duna tur 
e miembronan presente e 
oportunidad pa expresa nan 
preocupacion y ta haci lo po- 
sibel pa busca un solucion pa 
e preocupacionnan treci di- 
lanti. E reunion a bay cu hopi 
interaccion y e directiva ta- 
bata habri tambe pa e comen- 
tarionan negativo cu cierto 
miembronan ta trece dilanti. 

OPPA su directiva semper 
ta purba di saca lo miho di e 
criticanan cu e miembronan 
aki ta trece dilanti y ta keda 
positivo den tur e trabounan 
cu nan ta eherciendo pa e 
miembronan. 

E Reunion General di 19 di 
mei 2019 a haya asistencia di 
182 miembro, esaki ta duna 
un satisfaccion na e miem- 
bronan di directiva pa tur e 
trabounan cu nan ta haci. 

Durante e punto 2 di e agen- 
da, Tarticipacion’, presidente 
Ivo Valdes, a participa unda 
OPPA ta para en conexion cu 
tur e trabounan haci relacio- 
na cu e edificio di OPPA. E 
miembronan tabata contento 
di tende cu tur cos ta canando 
bon y ta spera cu pronto nan 
lo por cuminsa pasa mainta y 
bebe un koffie den nan pro- 
pio edificio. 

Un otro punto interesante di 
participacion ta e bishita di 
un delegacion, mas o menos 
60 pensionado, di e “Bond 


voor Belangenbehartiging uit 
Overheidsdienst” (BBGO) 
di Surnam cu lo ta di bishita 
na Aruba di 24 pa 31 di mei 
2019. OPPA lo ricibi e cole- 
ganan di BBGO cu un fiesta 
di Bon Bini diasabra anochi, 
25 di mei, di 7’or pa 12’or 
den Club Portugues na Pri- 
mavera. 

Den e reunion aki e miem- 
bronan a aproba tanto e Re- 
lato Anual 2018 di Secre- 
tario como e Relato Anual 
di Tesorero. Despues di e re- 
union, Belkis Moreu a duna 
e miembronan presente un 
charla chikito di motivacion 
pa nan keda activo apesar di 
nan edad, pasobra edad ta un 
cifra y cada pensionado ta 
dicidi con e ta sinti y no por 
laga e cifra dicidi esey p’e. 

Un charla cu e miembronan 
a acepta cu hopi entusiasmo 
pasobra nan ta hopi posi- 
tivo, cu un gana enorme di 
biba nan bida na e manera cu 
nan mes ta desea, biahando, 
baliando y gosando di e bida 
manera un pensionado so 
por! 

Den e ultimo parti di e re- 
union, OPPA a lansa su web- 
site: https://www.oppaaruba. 
org cu un brindis di cham- 
pagne pa un otro logro di e 
directiva actual. 

Directiva ta gradici Ruben 
Celestijn di e compania RC- 
ITconcepts cu a yuda OPPA 
cu e lansamento di e website. 
Pronto tur e miembronan di 
OPPA por busca tur infor- 
macion cu nan ta desea riba 
nan propio website. 

PA OPPA SU MIEMBRO- 
NAN BIDA TA UN CEL- 
EBRACION, pesey nan ta 
tuma cada ocasion pa celebra, 
cu man habri! 


1.800 mucha di 41 scol den Olimpiada Escolar 2018-2019 ta cuminsa mañan 


ORANJESTAD - Olim- 
piada Escolar ta cuminsa 
diabierna 24 di mei cu un 
desfile di scolnan como 
tambe un glorioso aper- 
tura pa 5:30 di atardi. E 
Olimpiada Escolar tin un 
participacion di aproxi- 
madamente 1800 mucha 
di 41 scol. Despues di e 
apertura ta sigui cu un 
torneo di futbol na unda 
Pius X School lo bataya 
contra Colegio San Hose 
y na mes momento S.B. 
Washington lo mido forsa 
cu Colegio Pastor Kraan- 
winkel. Diasabra 25 di mei 


e competencia di e Olim- 
piada Escolar ta continua 
cu deporte di futbol di 
sala na Centro Deportivo 
Betico Croes y lo tin com- 
petencia di landamento 
na Piscina Olimpico Rolly 
Bislick cu un total di 200 
mucha registra cuminsan- 
do pa 3’or di atardi. 

Programa 

Diabierna 24 di mei 2019 : 
5:00 - 7:30 pm: apertura ofi- 
cial na C. D. Guillermo R 
Trinidad. 

7:30 - 8:00 pm: fubol catego- 
ria B - mucha homber na C. 


D. Guillermo R Trinidad. 
Diasabra 25 di mei 2019: 

9:00 am -1:30 pm: futbol sala 
categoria C - mucha homber 
na C. D. Libertador Betico 
Croes. 

3:00-7:00 pm: Landamento 
categoria A y C na Piscina 
Olimpico Roly Bisslik. 
Diadomingo 26 di mei 2019: 
3:00 -6:00 pm: semifmal y 
fmal futbol di sala categoria 
C - mucha homber na C. D. 
Libertador 
Betico Croes. 

Dialuna 27 di mei 2019: 

3:00 - 4:30 pm: trefbal cat- 
egoria A y B - Mucha muher 


na Centro Deportivo Playa. 
3:00 - 4:45 pm: futbol catego- 
ria C - mucha muher y mu- 
cha homber na C. D. Liberta- 
dor Betico 
Croes. 

Diamars dia 28 di mei 2019: 
3:00 - 4:30 pm: trefbal cat- 
egoria A y B - mucha muher 
na Centro Deportivo Playa. 
3:00 - 4:45 pm: volleybol cat- 
egoria C - mucha muher y 
mucha homber na C.D. Lib- 
ertador 
Betico Croes. 

Diaranson dia 29 di mei 2019: 
3:00 - 4:30 pm: fmal tref- 
bal categoria A y B - mucha 


muher na Centro Deportivo 
Playa. 

3:00 - 4:15 pm: fmal di vol- 
leybol categoria C - mucha 
muher y mucha homber na 
C.D. 

Libertador Betico Croes. 

Por sigui tur actividad di e 
Olimpiada Escolar atrabes 
di nos pagina Facebook IBi- 
SA Aruba, Instagram IBiSA 
Aruba y documentalnan ariba 
Youtube IBiSA Aruba. 

Laga tur loke ta spera mi ta bunita 
Laga tur locual cu mi encontra na caminda 
ta bunita 

Laga tur locual cu mi laga atras keda bunita 

y 

Laga esakinan termina den tur buniteza. 
Cado Wever. 


Cu dolor na nos curason nos kier anuncia 
fayecimento di nos ser keri: 



Luz Manuela Aranibar Villacorta 
Mihor conoci como ‘Lucy’ 
*07-03-1971 - f20-05-2019 

Na nomber di su: 

Yiunan: Jacky & Shanty Florencio 

Mayor nan: Saturnina & Luis Aranibar 

Tata di yiunan:Ruben Florencio 

Ruman nan: Luis Aranibar 

Maria Aranibar 
John & Mary Aranibar 
Zaida & Pedro Levano 
Sharon & Manny Flores 
Rocio 8& Michael Croeze 
Liliana & Henk Schnuck 

Tio nan: Hugo & Marilyn Villacorta & famia 
Sonia 8& Maxi Arriaga & famia 
Dario Villacorta 8& famia 
Noemi Villacorta 8& famia 
Sofia Villacorta 8& famia 
Ines Monge 8& famia 
fLeoncio Villacorta 8& famia 


Sobrino nan: Nathalie, Helen, Alessandra, 
Bryan, Valeria, Lissandra, Michelle, Liam, 
Marcos, Andrea 

Famia nan: Aranibar, Villacorta, Florencio, 
Levano, Croeze, Flores, Schnuk, Ras, 

Stamper, Figaroa, Benavidez, Arriaga, 

Loefstok, Dirksz, Flanegin 

Ta invita pa acto di entiero cual lo tuma lugar 
na Aurora Funeral Home diahuebs 23 di mei 
2019 di 9or pa 1 lor di mainta. Despues lo sali 
pa Santana Centraal Sabana Basora. 

Condolencia lo tuma lugar na Aurora Funeral 
Home diaranson 22 di maart 2019 di 7or pa 
1 lor di anochi. 


jijrora 



Drenta su portanan cu gradicimento, 
drenta su tempel cu cantica di alabansa, 
glorific’e, bendiciona su Nomber. 
Salmo 100:4 


Cu dolor na nos curason nos kier anuncia 
fayecimento di nos ser keri: 



Luis Eduardo Richardson 

Nomber di cariño ‘Wichi’ 
*20-06-1928 - fl7-05-2019 
Ex-empleado di Postkantoor 
Na nomber di su: 

Casa: fPetra Richardson-Hill 

Yiunan: Yolanda Richardson 

Naftali Richardson 
Nieto(a)nan: Celine de Graaf 

Xavier de Graaf 
Yiunan di criansa: 

Carlos Hill y famia 
John Hill y famia 
fGerard Hill y famia 
Erwin Hill y famia 
Primo- y primanan: 


Antonio Richardson 
Guillermo Richardson 
Sra. Beulah Hoefnagel 


Amigo- y amiganan, conocirnan y bisiñanan 

Demas famia: Richardson, Hill, Hoefnagel, 
Cornelio, Wilson,van Cleef, Orman, Lacle, 

Faro, Monah, Harms, Kuil, Arends, Klee y de 
Graaf 

Enbes di flor of krans lo tin un box disponible 
pa donashon pa Iglesia Maranatha. 

Ta invita pa acto di condolencia y entiero 
cual lo tuma lugar na Iglesia Maranatha, 
Paradijs 4, diahuebs 23 di mei 2019 di 2or 
pa 4or di atardi. Despues lo sali pa Santana 
di Gobierno na Playa. 




OjTStt. 


With broken heart I Marilyn Hoek 
announce the passing of my beloved friend 



Patricia Ochsner-Axford 

‘20-08-1942 fl 6-05-2019 

Farewell service will be held on Thursday May 
23rd, 2019 

at Aurora Funeral Home from 2 to for 4 pm 

After farewell services there will be no condolences 
at home. 




ora 


"Dios ta amor... y amor ta Dios, 
maske mi no ta na e mundo aki, tur dia lo mi ta 
banda 

di boso Curazon, mi por stens di loke Señor ta 
hasi" 

Salmo 33 


Ta anuncia fayecimento tragicamente di nos ser 
keri: 



Angel Colina 

Mihor conoci como ‘Boy’ of ‘Changola’ 

*11-02-1925 - tl6-05-2019 

Na nomber di su: 

Yiunan: 

Sra Eligia Rodriguez - Amaro y Famia (na 
Venezuela) 

Sra Florisa Colina - Amaro y Famia( na 
Venezuela) 

fArthuro Colina - Amaro 

Sra Nancy Colina - Amaro y Famia (na 

Hulanda) 

Nieto y nietanan: 

Joanna Colina Amaro, Chris Michael Colina 
Amaro, Samuel Colina Amaro, Angel Wildshut 
Colina, Victor Alvarado Rodriguez, Laura 
Alvarado Rodriguez 

Rumanan 

Sra vda Josefa Holsman - Colina y Famia 

fSr Dama Colina y Famia 

Sr vdo Servinio Colina y Famia 

Sra vda Maria Tromp Colina y Famia 

Sra Martilia "Rica Colina y Betto v/d Biezen y 

Famia 

tSra Aurora Durand - Colina y Famia 

Primo y primanan, subrino y subrinanan, y 
demas famianan, 

Su bon amigonan: sr Antonio Franken y 
Famia, sra. Luli Odor y Famia, Gregory 
Geerman y famia y demas amigonan. 

Demas famianan: 

Colina Amaro, Colina, Ridderstap, Wildshut, 
Rodriguez, Holsman, Loefstop,Tromp, Dirksz, 
Durand, Richie, v/d Biezen, Maduro, Fingal, 
Rojer, Quandt, Jeager, de Windt, Hek. 

Acto di entiero lo tuma lugar na Aurora 
Funeral Home diabierna 24 di mei 2019 di 
9or pa llor di mainta. Despues lo sali pa 
Santana Catholico na Playa. 

Condolencia lo tuma lugar na Aurora 
Funeral Home diahuebs 23 di mei 2019 di 
7or pa 9or di anochi. 

Nos disculpa si nos por a lubida cualkier 

nomber di famia den nos tristesa. 

Lift up your hearts, and peace to thee 
God wanted me now, He set me free 

A bay den su sonjo enterno den brasa di señor nos 
mama wela, ruman , tanta y prima stima: 



BLANCA IRENE DE MEY 

* Corsow- 20 Okt 1942 
t Aruba - 20 Mei 2019 

Na nomber di: 

Yuinan: Linda Orman 

Carlos Orman 
Nathalie Arends 
Anthony Arends 

Nietonan: llian- Celinne , Edward-Wil-Jean- 

Pierre, Jonathan-Ruthline-Anthony- 
Alexander- Shaun- Antoine- Ziva 

Ruman: GladysAdeMey 

Demas famia: Luidens, de Medeiros, de Mey, Orman, 
Arends, Cordiero, Maduro, Winkel, Rodrigo, Coronel, 
Lacle, da Silva, Croes, von Kaenel , Gonzalez, 
Sepulveda demas amigo, amiga, y conocirnan. 

Tur su ex coleganan di Taxi 
Commishon di Damas Grace Bareño 

Acto di despedida y cremashon lo ta diabierna 24 mei 
2019 na Royal Funeral Home for di 7or pa 9or di 
anochi. 

Esnan cu nos ta stima ta muri solamente 
dia cu nos lubidanan... 

Laga tur locual ta sperami ta bunita... 
Laga tur locual cu mi encontra na caminda ta 
bunita... 

Laga tur locual cu mi ta laga atras keda 
bunita... 

Y laga esakinan termina den tur buniteza. 

~ Cado Wever- 


Cu enorme tristeza pero agradecido pa tur 
locual ela nifica pa nos, nos ta participa 
fayecimento di nos querido esposo, tata, 
ruman, abuelo, bisabuelo, suegro, bon bisiña 
y amigo: 



Felipe Paula 

Mihor conoci como ‘Lon’ 

*11 april 1933 - f20 mei 2019 
Ex-empleado di LAGO 
Na nomber di su: 

Esposa: 

Catharina Paula-Gomes 

Yiunan: 

Pedro (Marced) Paula y Jacqueline Gavidia y 
yiunan 

Nilda Paula y yiu 

José y Paula Paula-Croes y yiu 

Alexander (Sandro) Paula y Irma Leenen y 

yiunan 

Ruman y cuña: 

t Charles Paula y famia 
t Alejandro (Lee) Paula y famia 
t Guillermo Martis y famia 
t Maria (Noonchi) Mendelszoon 
t Albertina (Tina) Becker y famia 
Alfonzo (Fon) Paula 
t Victor Paula y famia na Hulanda 
Rudolf Paula y famia 
Nieto y nietanan: 

Jonathan, Jeremy y Chrislaine 

Eloina 

Mia Sophia 

Felice y Charlotte 

Bisanieto y bisanietanan: 

Xhyara, Xhyandra y Xhzylianne 
Keylah y Francis 
Rayderic y Xhiantelly 

Demas sobrino y sobrinanan, primo y 
primanan, bon bisiñanan di Professor 
Lorentzstraat, bon amigonan di tur 
diadomingo y demas famia: Paula, Martis, 
Becker, Croes, Gavidia, Koolman, Leenen, 
Werleman, Fernandez, Filiciana, Lopez, 

Gomes, Rodriguez, Herms, Marchena, Sneek, 
Bermudez, Burleson, Flores, Quandt, Hoek, 
Tromp, Romero y Orman. 

Ta invita pa acto di entiero, diabierna 24 di 
mei 2019. Defunto lo reposa na Pro Cathedral 
Fransisco de Asis na Oranjestad di 3or pa 4or 
pm. Después lo sali pa Santana Católico 
(Pazuid) na Playa. 

Un danki special na personal di Paviljoen pa e 
bon cuido di nos tata stima pa e ultimo 4 
añanan. 


B HH”* 



Sl 




Dios ta nos refugio, 

E ta nos fortalesa, 

E1 a resulta un yudador den mester. 
Salmo 46:1 


Cu dolor na nos curason nos ta anuncia 
fayecimento di nos ser keri: 



Sra.Cadencia Pierre 

Mihor conoci como ‘Cadens’ y ‘ruman Ca’ 
*01-05-1948 - t03-05-2019 


Na nomber di su: 

Yiunan: James Milrose (Aruba) 

Avid Milrose (Hai'ti) 

Francis Milrose (Ha'iti) 
Francois Milrose (Hai'ti) 

Nietonan: Dens Milrose 

Paila Milrose 

Rumannan: Beauger 

Cuñanan: 

Sansarick Milrose, Luc Milrose, Emmanuel 
Milrose, Haive Milrose, Sergo Milrose 

Sobrina stima: Leccilia Pierre 

Sobrinonan: Louis, Tanis, Lafleur y 

Luckner Jean Louis 

Primo y primanan, comernan, amigo- y 
amiganan, bisiñanan y cnocirnan 

Rumannan di IglesiaAssamble de la Gracia di 
Pastoor Juan Dieufort Dorimond 

Demas Famia: Peirre, Milrose Raymond 
Lafleur, Flezin 

Fama Pierre ta invita pa acto di entiero 
cual lo tuma lugar na Iglesia Assamble de la 
Gracia diasabra 25 di mei 2019 di 2or pa 
4or di atardi. Despues lo sali pa Santana 
Centraal Sabana Basora. 

Condolencia lo tuma lugar na Aurora 
Funeral Home diabierna 24 di mei 2019 di 
7or pa 9or di anochi. 

Sorteo # 6786 


9708 


9589 


9603 

w 


Sorteo # 5830 


3920 


Sorteo # 535 


7182 



Sorteo # 4589 


0955 


Leo 



Sorteo # 2413 


6915 


0435 


3367 


% 




Sorteo# 2568 


2855 


4117 


9255 



Sorteo # 2568 


2161 


Sorteo # 624 


7144 



Sorteo# 2568 


1371 


Virgo 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 22 Mei 2019 Anochi 


Cotto 


03 - 17 - 21 - 27-29 


Sorteo # 2001 

0 

x Jackpot 

0 

x Match 4+ 

8 

x Match 4 

126 

x Afl. 12,00 


J oker 24 Letter 


200 . 000 ,- 



Sorteo # 4770 

2 

x Jackpot 

4 

x Match 4 

00 

i— 1 

x Atl. 8,00 


04 - 17 - 18 - 19-29 


Proximo J ackpot 


50.000,- 



Sorteo #1161 

0 

x Jackpot 

0 

x match 4 

5 

x Afl. 500,00 

35 

x Afl 50.00 

73 

x Afl.15,00 


Mega Ball 


H 


360.000,- 





Afl. 460.000,- 



DIARIO 2336 - 7152-5841 


SUPER 

4 


2630 


FLAMINGO 6139- 7540-5776 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 22 Mei 2019 Merdia 





Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


190.000,- 



Sorteo # 

0 

x Jackpot 

0 

x Match 4 

Q 

x Ati. a,uu 


Proximo J ackpot 


54.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


360.000,- 





Afl. 460.000,- 



Aries 


Ta sosodiendo algo cu ta cambia bo forma 
di sinti pa cierto persona. Loke ta pasando 
riba e dia aki lo cambia positivo bo realidad 
dunando un buelta diferente. Number: 
14, 20, 29 y 43. 


Loke bo bisa of haci awe lo por tin repercu- 
sion. Bo sentimentonan ta bon fundamen- 
tal y bo sa kico bo kier. Bo ta compronde 
miho e balor real di cosnan. Tur cos tin un 
base solido. Number: 13, 19, 28 y 42. 



Tauro 



No sigui pospone ho asuntonan impor- 
tante. Bo ta den e situacion caminda sin 
haci hopi placa ta drenta na abundancia y 
cu e transito planetario cu ta desaroyando 
den bo horoscop, bo metanan economico 
ta hopi cla y facil pa logra. Number: 12, 

Geminlsi K 27 v 4 1 


Cuidao! Bo por pone bo bista riba e persona 
robes. Hopi persona ta busca problema paso- 
bra nan ta mete di mas. Ta ora pa concentra 
den cuestionnan importante. Number: 11, 
17, 26 y 40. 


Bo accionnan di e fin di siman aki a wordo 
bon hinca den otro. Procede cu compasion y 
ekilibrio na ora di tuma un decision cu por 
afecta tercera persona. Guia bo mes bon. 
Number: 10, 16, 25y39. 



Leo 


Loke bo tabata wardando lo bay sosode 
miho di loke cu bo tabata pensa. Purba 
keda stabiel , domina bo rabia, bo mester 
mantene bo talento y bo caracter alegre y 
confia. Number: 9, 15, 24 y 38. 



lfirgo 




Venus bo dirigente, lo hiba bo den un eta- 
pa di prosperidad. A pesar di tur cos cu por 
a pasa lo bo nota con lo bo consolida bo 
relacionnan. Ta tempo di conkista. Num- 
ber: 8, 14, 23y37. 

Venus bo dirigente, lo hiba bo den un eta- 
pa di prosperidad. A pesar di tur cos cu por 
a pasa lo bo nota con lo bo consolida bo 
relacionnan. Ta tempo di conkista. Num- 
ber: 8, 14, 23 y 37. 


□ 


Venus bo dirigente, lo hiba bo den un etapa 
di prosperidad. A pesar di tur cos cu por a 
pasa lo bo nota con lo bo consolida bo rela- 
cionnan. Ta tempo di conkista. Number: 8, 


Sagitarilt 


, 23 y 37. 



Pone bo pianan riba tera prome cu actua den 
pura, sin pensa y reflexiona. Bo posibilidad 
di reconciliacion y areglonan sentimental ta 
hopi halto na e momentonan aki. Number: 
5, 11, 20 y 34. 

Capncorniq 

Lo bo scucha algo cu lo laga bo kens y 
cu deseonan di cambio. Bo personalidad 
spontaneo, pero encanta, lo pone bo den 
un posicion hopi admira cu lo conkista un 
curason cu ta duro pa domina. Number: 
Aquari O 22, 31 y 45. 


Duna bo mes bo luga. Ta abo mester ta 
den control. Cuminsa pa duna bo mes bo 
luga den un relacion sentimental y lo bo 
wak con cosnan ta cambia den un forma 
increibel. Number: 15, 21, 30 y 44. 

MflSERVICIO 

Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www. famiaplanea. org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail. com 
Mobility Equipment 
Hire 

Tel: 568 5165 


Dokter na warda 



Oranjestad 

Hospital 

7:00 pm / 10:00 pm 

Botica 

Oranjestad: 

Eagle 

Tel. 587 9011 


San Nicolas 

Dr. Giel 
Imsan 

na warda 

San Nicolas: 

Centro Medico 
Tel. 584 5794 


SERVICIO Dl TAXI 

Aruba Transfer Tour & Taxi C.A. 

Pos Abao #4 1 
RO.Box 723 Aruba 
Tel: 582-2 1 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@>setarnet.aw 



Schedulemei 2019 


ARR 


DEPT 


BERTH 


THU 


09 



WED 


15 



TUE 


21 



WED 


22 



THU 


23 



FRI 


24 



WED 


29 


CARNIVAL HORIZON 


08:00 


16:00 


C 





MONARCH 


08.00 


15.30 


C 





FREEDOM OFTHESEAS 


08.00 


21.00 


C 





MONARCH 


08.00 


15.30 


C 





CARNIVAL HORIZON 


08.00 


16.00 


C 





PACIFIC PRINCESS 


08.00 


16.00 


C 





MONARCH 


08.00 


15.30 


B 

CARNIVAL MAGIC 

10.00 

23.30 

C 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 


100 

104 

105 

11141 

115 

911 

527-4000 

524-8833 


Centrale Bank van Aruba 

Daily Exchange Rates - 05/22/2019 



Centrale Bank. van Aruba 


i 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.31 

1.33 

1.35 

CHF 

176.34 

177.06 

177.86 

GBP 

2.18 

2.23 

2.29 

JPY 

159.80 

161.26 

162.88 

EUR 

197.06 

198.86 

200.86 

DKK 

25.64 

26.36 

27.16 

NOK 

19.36 

20.08 

20.88 

SEK 

17.46 

18.18 

18.98 

For amounts up to Afl. 100,000 

Pronostico di Tempo 


Tempo: 

Parcialmente nubia cu chens riba un awasero pasahero. 
Temperatura maximo 33 grado Celsius. 

Temperatura minimo 27 grado Celsius. 

Bahada di solo: 6:59pm. 

Subida di solo: 6:14am. 

Biento: 

Modera te basta fuerte for di direccion generalmente 
oost; Forsa 4 te 5 (20 te 39 km/ora, 11 te 21 nudo) 

Den dia fuerte te posiblemente duro den rafaga; 

Forsa 6 te 7 (40 te 61 km/ora, 22 te 33 nudo). 

Situacion general di tempo: 

Den proximo 24 ora lo no bay tin cambionan grandi 


den e tipo di weer cu ta reinando actualmente. Debi na 
humedad disponibel den nivelnan mas abou di atmos- 
fera, por spera principalmente den oranan di marduga y 
mainta trempan un awasero pasahero. 

Condicion di lama: 

Olanan di lama lo ta for di direccion oost cu haltura di 4 
te localmente 6 pia. 

Ta pidi ocupantenan di boto chikito pa eherce cautela 
riba lama habri, specialmente na parti oost te noordwest 
di area di costa. 

Fenomenonan special: 

Tormenta sub- tropical Andrea, despues di a debilita y 
bira un depresion tropical, a sigui debilita ayera tardi laat 
y caba na nada, west- zuidwest di Bermuda. E sistema aki 



lo no wordo nombra mas den 
boletin di tempo. 

Casi 500 encuesta parti den bario di 

Rancho 



RANCHO - Siman pasa, 
boluntarionan di Sticht- 
ing Rancho a reparti bas- 
ta encuesta di Centro di 
Actividad Rancho (CAR) 
den e bario di Rancho. 
Fundacion Rancho kier 
recorda tur habitantenan 
di Rancho pa yena e en- 
cuesta importante aki, pa 
asina CAR por haya un bi- 
sta riba loke e comunidad 
kier mehora den e bario. 
Habitantenan tin te dia 30 
di mei pa haci esaki. 

E encuesta tin como meta 
pa haya informacion di e 
comunidad di e bario riba 
topiconan social, actividad- 
nan pa bario y mehoracion 
di e bario. Pa medio di e en- 
cuesta Fundacion Rancho 
por mehora su proyecto y ac- 
tividadnan pa e bario. Tambe 
trece problema nan di sushi, 
infrastructura, espacio pa 


parkeer y otro problemanan 
den claridad, pa asina organi- 
sacionnan concerni por bay 
atende cune. 

E encuesta por wordo yena na 
cas, online of na e oficina di 
CAR. Habitantenan tin te dia 
30 mei pa entrega e encuesta 
bek na Centro di actividad 
Rancho (CAR), cu ta keda 


den Koningstraat 38, Oran- 
jestad. Esun cu haci esaki na 
tempo tin e oportunidad di 
gana un Foodbasket di Pric- 
eSmart. Ganado lo wordo 
saca dia 4 di juni pa 2.00pm 
live via e pagina di Facebook 
di Stichting Rancho! 

Pa mas informacion por yama 
+297 562 8352 


Awe prome edicion di Meet San Nicolas 


ORANJESTAD - San 
Nicolas ta un pueblo unda 
ciudadanonan di dife- 
rente nacionalidad a sa di 
establece nan mes y forma 
nan hogar. E ta un luga 
unda cultura ta bibo, y ora 
bo ta cana den su cayanan, 
bo por sinti e calor y am- 
abilidad di su hendenan 
den tur aspecto. 

Pa basta tempo caba e habi- 
tantenan di San Nicolas a 
bin ta pidi pa bin bek cu un 
actividad den cayanan di San 
Nicolas, unda nan por bay y 
distrae nan mes, pero na mes 
momento por atrae turistan- 
an pa bin y experencia kico 
San Nicolas tin di ofrece. Un 
grupo di ciudadanonan preo- 
cupa a dicidi di uni pa asina 
traha un plan con lo por yega 
na un manera sostenibel bek 


na pone un actividad asina 
den cayanan di San Nicolas. 
Di eynan a nace e proyecto 
di “Meet San Nicolas”, un 
proyecto unda un grupo di 
boluntario cu sosten di co- 
merciantenan, mayoria di 
pariba di brug, ta bini hunto 
pa asina duna nos bishitan- 
tenan y e pueblo un actividad 
pa bin hunto y experencia lo 
miho cu San Nicolas tin pa 
ofrece. 

E evento aki ta fmancia uni- 
camente door di e mesun co- 
merciante cu lo ta ofreciendo 
nan productonan durante 
di e evento, pues mas stand 
bin, mas grandi e evento aki 
lo por bira. E prome edicion 
di Meet San Nicolas lo tuma 
luga awe dia 23 di mei, cum- 
insando pa 6:30 di atardi te cu 
lOor di anochi, den e Prom- 


enade di San Nicolas. 
Durante e anochi aki lo tin 
differente standnan di cum- 
inda local y Caribense, be- 
bidanan fresco y hopi pro- 
ductonan locamente produci 
door di nos artesanonan lo- 
cal. Mas cu claro no por falta 
bon musica, ambiente y hasta 
mesanan di domino, pa asina 
esunnan cu ta desea por bin 
relaha y kita un tiki stress por 
bin ‘unwind’ nan mes. E in- 
vitacion ta pa henter e pueblo 
di Aruba, pero en special e 
hendenan di San Nicolas, cu 
tanto a pidi pa un actividad, 
bin hunto y duna sosten na 
nos comerciantenan cu ta 
duna di nan parti pa asina e 
proyecto aki por a mira luz di 
dia durante e prome edicion 
di “Meet San Nicolas”, cu 
su entrada ta completamente 
gratis. 

Colorado no ta bay stop cobamento mientras ta enfoca riba siguridad 

DENVER (AP) — Ofi- 
cialnan di Colorado a bisa 
diamars cu nan no tin plan 
pa stop compania di ener- 
gia di coba pa gas y azeta 
mientras reguladonan ta 
revisa reglanan estatal 
pa haci salud, siguridad y 
medio ambiente nan prio- 
ridad top. 

Dan Gibbs, hefe di Depar- 
tamento di Recurso Natural 
di e estado, a bisa cu legis- 
ladonan no tabata kier un 
moratorio riba permiso pa 
coba mientras reguladonan 
ta skirbi e reglanan bou di un 
ley nobo, cu a cambia enfoke 


di e estado for di produccion 
pa proteccion. 

“Nunca tabata intencion di 
e legislatura cu nos pausa 
nos trabou”, Gibbs a bisa e 
Comision pa Conservacion 
di Gas y Oil di Colorado, cu 
lo implementa e ley nobo. E 
comision ta parti di departa- 
mento di Gibbs. 

Algun ambientalista y activ- 
ista di comunidad a exigi e 
comision stop di otorga per- 
miso te ora e reglanan nobo ta 
completo. Nan ta argumenta 
cu e cobamento ta empeora 
cambio climatico, contamina 
aire y awa di Colorado, y ta 
pone residentenan bou riesgo 


di candela y explosion. 
Ehecutivonan di industria y 
trahadonan a argumenta con- 
tra un moratorio. Janet Rost, 
kende su compania ta yuda 
haya derechonan di mineria, 
a bisa cu e ta un mama solt- 
ero y sobreviviente di cancer 
cu ta depende di e industria 
pa por biba. “Por fabor no 
pasa un moratorio”, el a bisa 
e comision. 

E reunion ayera tabata e 
prome biaha cu e comision di 
gas y oil a reuni desde cu gov. 
dem. Jared Polis a firma e ley 
exigiendo cambio y regula- 
cion amplio. 

Ademas di un enfoke nobo 


riba proteccion di publico 
y medio ambiente, e ley ta 
duna gobiernonan local al- 
gun autoridad riba e ubica- 
cion di pozo. 

E cambionan ta e intento mas 
recien di Colorado pa balansa 
su industria di gas y oil cu un 
poblacion creciente. E pro- 
duccion di crudo di e estado a 
cuadrupla desde 2010, y awo 
ta number seis den e pais den 
produccion di tanto oil y gas 
natural, segun e Agencia di 
Informacion di Energia Mer- 
icano. 

Pero e campo mas productivo 
di e estado - e campo Wat- 
tenberg nort y oost di Denver 


- tin frontera cu algun co- 
munidad creciente, lantando 
miedo tocante e peliger di 
contaminacion y accidente. 

E ley nobo a cambia e forma- 
cion di e comision di shete 
miembro, pa minimisa influ- 
encia di e industria, reducien- 
do e cantidad di comisionado 
cu experiencia den oil y gas 
for di tres na uno, mientras a 
añadi expertonan di bida sal- 
vahe y salud publico. 

Sr. Polis a anuncia e miem- 
bronan nobo diabierna. 
Unicamente dos comisiona- 
do a keda: Howard Boigon, 
un abogado di oil y gas, y Erin 
Overturf, kende ta traha pa e 
grupo ambientalista Western 
Resource Advocates. Cuatro 
otro miembro a aplica pa re- 
nombra, pero no a logra, se- 
gun vocero Chris Arend. 
Miembronan di staf di e 
comision ya caba a cuminsa 
re- skirbi e reglanan y a tene 
reunionnan preliminario y a 
revela algun propuesta. Pero 
e comisionadonan mes ainda 
ta reorganisando, y trabou pa 
re- skirbi reglanan sustantivo 
pa cobamento no ta wordo 
spera te na fin di aña. 

Unabes e reglanan a wordo 
skirbi, e comision lo wordo 
reeplasa pa un version mas 
chikito, incluyendo cinco 
comisionado nombra full- 
time, y e cabes di dos departa- 
mento estatal, recurso natural 
y salud publico. E comision 
actual tin shete miembro 
nombra part-time y e dos 
cabes di departamento. 


Segun hues, Qualcomm a viola ley di anticonfiansa den mercado di chip 



NEW YORK (AP) — Un 
hues federal a dicta cu 
Qualcomm di manera ile- 
gal a ‘squeeze’ su rivalnan 
di chip di celular, y a cobra 
regalia excesivo na fabri- 
cantenan manera Apple, 
den un decision cu ta so- 
cava un parti crucial di su 
empresa. 

E decision ta reivindica e 
U.S. Federal Trade Commis- 
sion (FTC) dos aña despues 
cu el a entrega su demanda 
anticonfiansa contra e fabri- 
cante di chip di San Diego. 
Ta un golpi potencialmente 
costoso pa Qualcomm, ya 
cu e decision lo por corta su 
habilidad di extrae regalianan 
grandi for di fabricantenan di 
celular. 

Qualcomm a bisa diaranson 
cu lo apela, sugeriendo cu e 
caso lo por dura algun aña pa 
resolve. 

“Nos ta fuertemente en de- 
sacuerdo cu e conclusion di 
e hues, su interpretacion di 


e hechonan y su aplicacion 
di ley”, conseho general di 
Qualcomm, Don Rosenberg, 
a bisa den un declaracion. 

E resultado probablemente lo 
reduci e suma di licencia paga 
na Qualcomm, pero no ta cla 
si fabricantenan di aparato 
lo pasa algun di e descuento 
aki na consumidornan y baha 


prijs. E regalianan ta repre- 
senta un porcion relativa- 
mente chikito di prijs di celu- 
lar, cu awo e modelonan pre- 
mium ta costa mas di $1,000. 
Hues Lucy Koh na San Jose, 
California, a declara cu Qual- 
comm Inc. mester re- nego- 
cia acuerdonan di licencia cu 
clientenan. Mester licencia su 


patentnan na fabricantenan di 
chip rival na prijsnan husto, 
y no por firma acuerdonan 
exclusivo cu ta blokia com- 
petidonan for di tambe bende 
chip na fabricante di celular, 
manera Apple. Qualcomm 
mester ta bou monitoreo di 
FTC pa shete aña. 

E caso tin ramificacionnan 


geopolitico. Si Qualcomm a 
sufri un golpi na su profitabi- 
lidad, esey lo por nifica me- 
nos fondo pa investigacion 
y desaroyo - un golpi pa un 
icono di tecnologia Meri- 
cano, mientras Merca ta em- 
barca riba un carera politica- 
mente sensitivo cu China pa 
actualisa na 5G, un tecnolo- 
gia wireless nobo. 

Mayoria di rival di Qual- 
comm ta compania Asiatico, 
incluyendo Huawei. Actitud 
di administracion di Trump 
pa cu Qualcomm por wordo 
mira den un caso di aña pasa, 
ora a blokia un compania di 
Singapore, Broadcom, di 
cumpra Qualcomm pa preo- 
cupacion tocante siguridad 
nacional, y ken lo domina 
tecnologia 5G. 

Qualcomm a hustifica su 
sistema di ‘no license, no 
chips’ como un repago pa e 
$40 biyon el a gasta a traves 
di varios decada trahando riba 
tecnologia wireless esencial 
pa celular. 

Aruba a ricibi delegacion di turismo di Islanan Caiman 



ORANJESTAD - E siman 
aki, Aruba a yama bonbini 
na un delegacion di ehec- 
utivonan relata cu tur- 
ismo procedente di Isla- 
nan Caiman. Anualmente 
e delegacion ta scoge un 
isla den region Caribense 
of otro destino, pafo di 
nan propio destinacion, 
pa reuni riba diferente 
aspecto turistico impor- 
tante. Tambe nan ta reuni 
cu socionan local di e isla 
/ pais pa asina enfoca riba 
temanan di interes y inter- 
cambia di pensamento. 

E delegacion di Islanan Cai- 
man tabata consisti di dife- 
rente ehecutivonan, entre 
otro, Honorabel Vice Presi- 


dente y Minister di Turismo 
Moses Kirkconnell; Chief 
Officer & Permanent Sec- 
retary Stran Bodden; Direc- 
tor di Turismo Rosa Harris; 
Sub Director di Mercadeo 
y Promocion Internacional 
Oneisha Richards; Vice Di- 
rector di Desaroyo di Pro- 
ducto Gail Henry; Asistent 
di Director di Finanzas Kyle 
McLean; Gerente di Recur- 
sonan Humano Amy Both- 
well; Gerente General pa 
Merca Thomas Ludington y 
fmalmente Gerente di Desa- 
royo Comercial pa Canada 
Raymond Mathias. 

A reuni cu Minister di Tur- 
ismo di Aruba, y otro socio- 
nan local incluyendo ATIA, 


AHATA y miembronan di e 
ekipo di Aruba Tourism Au- 
thority. CEO di Aruba Tour- 
ism Authority, Ronella Tjin 
Asjoe-Croes a duna un pre- 
sentacion referente desaroyo 
turistico di Aruba. Conhunt- 
amente cu A.T.A. su CMO, 
Sanju Luidens-Daryanani, 
y Business Manager Dyane 
Vis-Escalona, a elabora riba 
un variedad di topico, entre 
otro, turismo den e region 
Caribense, educacion turis- 
tico y programanan pa un de- 
saroyo sostenibel y AirBnb. 

Nan ta considera nos des- 
tinacion como un isla ‘high 
end’. Tambe ta consciente cu 
nos isla su GDP ta consisti pa 
90% di turismo (directo, in- 


directo y induci). Teniendo 
esaki na cuenta, Islanan Cai- 
man a expresa nan interes pa 
conoce mas di Aruba su exito 
den turismo. Riba e pregunta 
kico nan ta pensa pa cu tur- 
ismo den e region Caribense, 
nan ta di opinion cu Aruba ta 
sirbi como un role model. 

Islanan Caiman ta depende 
60% di turismo y ta conta cu 


un populacion total di 60.765 
habitante. Nan mercado 
principal ta -igual cu Aruba: 
Norte America. Aña pasa 
a ricibi un total di 463.000 
stay-over arrivals & 1.9 mi- 
yon cruise arrivals. 

Riba potret por mira ehecu- 
tivonan di Cayman Island y 
Aruba Tourism Authority. 


Bishita di cortesia di Minister di Turismo di Islanan Caiman 


ORANJESTAD - Den forma di cortesia, 
Aruba su mandatario encarga cu Turismo, 
Dangui Oduber, a haya bishita di Minister di 
Turismo di Islanan Caiman, honorario Moses 
Kirkconnell, kende fuera di ta mandatario di 



Turismo, ta tambe vice presidente di Islanan 
Caiman. 

Islanan Caiman ta consisti di 3 isla, cual ta Grand 
Cayman, Cayman Brac y Little Cayman, cual ta 
keda na e parti nort west di Jamaica. Nan tin un po- 
blacion di alrededor di 60 mil persona. Notabel ta 
cu no obstante di tin e mita di poblacion di Aruba, 
Islanan Caiman ta draai un turismo mas fuerte. Es- 
aki mas cu claro a haci e bishita di Kirkconnell uno 
special, ya cu durante e reunion por a intercam- 
bia ideanan nobo pa ambos pais. Oduber: “Islanan 
Caiman sigur ta un teritorio cu Aruba por siña hopi 
di dje. Un cooperacion y intercambio ta nada mas 
cu beneficio pa Aruba.” 


Entre combersacion di ideanan, e mandatarionan 
di ambos pais a papia tambe riba factornan cu a 
afecta e islanan. “Ora bo siña di bo propio retonan 
ta bon, pero ora bo por siña con un otro a soluciona 
su retonan, ta mas miho ainda. Esaki ta haci cu bo 
ta miho prepara pa cualke eventualidad”, Oduber 
a expresa. 

Turismo ta e pilar economico mas importante di 
Aruba su economia y p’esey su desaroyo ta keda 
uno di prioridad. Oduber, conhuntamente cu e go- 
bierno aki, ta para pa turismo di calidad; e turista cu 
ta bin pa gasta placa y contribui na nos economia. 
Pa Oduber ta hopi cla cu lo haci tur cos necesario 
pa eleva e calidad aki, percurando asina cu cada un 
ciudadano por tin un bon calidad di bida. 


Exposicion ‘Lasonan Caribeño’ na Museo Arkeologico di Aruba 


ORANJESTAD - En con- 
exion cu e exposicion di 
’Lasonan Caribeño’, cu ta 
forma parti di e proyecto 
internacional di investiga- 
cion Nexus 1492, Minister 
Xiomara Ruiz-Maduro a 
reuni cu e team di Uni- 
versidad di Leiden cu ta 
dirigi e proyecto aki. 

E team ta consisti di Corinne 
Hofman kende ta lider di 
proyecto ta arkeologo y pro- 
fesor na e Facultad di Arkeo- 
logia, Menno Hoogland , 
arkeologo na mesun facultad 
y Tibisay Sankasting Nava cu 
ta e coordinador general di e 
exposicion internacional di 
Tasonan Caribeño’ hunto cu 
Suzette Boekhoudt, colab- 
orador educacional di Museo 
Archeologico Nacional di 
Aruba. 

ERC NEXUS 1492 ta un 
iniciativa di Universidad di 
Leiden cu cooperacion di 
diferente expertonan for di 
varios pais Caribense. NEX- 
US 1492 ta un proyecto di 


investigacion riba e lasonan 
di encuentro entre e prome 
habitantenan di Caribe y e 
colonistanan di e paisnan Eu- 
ropeo. En total e team inves- 
tigativo a traha cu mas di 15 
partner internacionalmente y 
Museo Arkeologico Nacional 
di Aruba ta un di nan. Aruba 
Museo Arkeologico a traha 
hunto cu Fundacion 1403, 
un fundacion cu ta promove 
y proteha patrimonio indi- 
gena. Ministerio di Cultura a 
duna tur colaboracion pa por 
a realisa e exposicion aki na 
Aruba. 

Ta trata aki di un investiga- 
cion grandi cu estudionan 
haci riba tereno di arkeolo- 
gia den un cantidad grandi di 
paisnan di Caribe. E exposi- 
cion di ‘Lasonan Caribeño’ ta 
basa riba un estudio di 6 aña 
bou auspicio di e proyecto di 
investigacion NEXUS 1492. 
Paisnan cu ta expone den e 
proyecto aki ta Cuba, Hai- 
ti, Republica Dominicana, 
St. Eustatius, Guadeloupe, 
Dominica, Barbados, Gre- 


nada, Surnam y Aruba. Meta 
di e exposicion ta pa duna 
informacion riba e conexion 
cu a existi den pasado entre e 
prome habitantenan di Cari- 
be y cu te ainda ta existi entre 
e comunidadnan aki. E ex- 
posicion ta presenta e historia 
di e cultura indigena den Ca- 
ribe y e lasonan cu esaki tin 
ainda den nos comunidadnan 
multi-etnico den Caribe. 

Den e exposicion por haya 
sa mas di e impacto di e in- 
vasion di e colonistanan, di e 
explotacion cu a tuma luga y 
con e transformacion di e so- 
ciedad y cultura den Caribe a 
tuma luga. Tambe lo pasa un 
documentario di 45 minuut 
cu hopi informacion valioso. 

E exposicion ta habri casi si- 
multaneamente na 15 Pais 
den Caribe y na Hulanda y 
Aruba tin e primicia dia 22 di 
mei. Na Cuba e ta habri dia 

24 di mei y na Hulanda dia 

25 di mei 2019. Hunto cu e 
exposicion tin un catalog di 
informacion den forma di 


un revista cu a publica den 
6 idioma, esta Spaño, Ingles, 
Frances, Hulandes, Creol y 
Papiamento. 

Ruiz-Maduro ta gradici 
henter e team di ER-NEXUS 
1492 y Universiteit di Leiden 
pa inclui nos pais Aruba den 
e investigacion. Tambe e 
mandatario ta yama danki na 
e personal di Museo Arkeo- 
logico di Aruba, specialmente 
Suzette Boekhoudt y Nor- 
man Maria, e team di Minis- 


terio di Cultura y na Funda- 
cion 1403 cu tabata dispuesto 
pa carga e proyecto aki hunto 
cu Museo Arkeologico di 
Aruba. 

Ruiz- Maduro ta extende un 
invitacion na henter comuni- 
dad pa pasa bishita e exposi- 
cion na Museo Arkeologico 
di Aruba desde 22 di mei . E 
exposicion Tasonan Caribe- 
ño’ lo keda Aruba pa un aña 
largo. 

Biblioteca Nacional a habri exposicion mistico tocante Tibet 



ORANJESTAD - Dialu- 
na ultimo, cu e presencia 
di un Lama cu a bin di- 
rectamente for di Tibet pa 
Aruba, a keda inaugura un 
exposicion den sala chiki- 
to di Biblioteca Nacional 
Aruba (BNA), den cuadro 
di Dia Mundial di Diversi- 
dad Cultural pa Dialogo y 
Desaroyo. 

E tabata un actividad or- 
ganisa pa e gestor cultural, 
Mirto Laclé y su casa, Jenni- 
fer Laclé-Boezem, cu sosten 
di BNA y Departamento di 
Cultura. 

E anochi aki a bira uno spe- 
cial ya cu e cantante y filan- 
tropico, Edjean Semeleer a 
ricibi un homenahe y recon- 
ocimento pa su trayectoria 
musical di 25 aña den mundo 
musical y di entretenimento. 


Igualmente, e hobencitonan 
cu a bay representa Aruba 
den Arte di Palabra ABC, 
Samantha Garcia Guevara 
y Obi Tromp tambe a haya 
oportunidad pa declama nan 
poesianan. E hoben musico 
y pianista Igmar Maduro a 
deleita e publico presente cu 
tres piesa riba piano: Dalia, 
Arubianita y Pariba di Cas. 

Exposicion 

E presencia di e Lama, 
Geshe-la Chamba, tabata un 
iniciativa di Hans Timpner 
pa asina duna contenido na 
e Dia Mundial di Diversidad 
Cultural pa Dialogo y Desar- 
oyo. E exposicion interesante 
cu ta habri pa publico den 
orario di BNA ta relaciona 
cu e tema di misticismo. Tur 
hende ta cordialmente bon- 
bini. 





























